Rasonyo banyak urang yang tau pamainan Subway surf. Pamainan ko sero bana, indak bakuota se bisa juo mamainkannyo. Awak tinggal manjalankan urang tu ka jalan yang batua, kanan kiri dan malumpek jo maindari bahayo. Sero banalah pokoknyo pamainan iko dulu. Subway surf juo marupokan game yang gratis dan bisa awak unduh di android atau ios. Pamainan iko biso maisi waktu awak dengan malatiah fokus dan bamainnyo yang saketek buek greget surang. Kalian nan gabut dan nio main game yang gratis dan indak mambosankan, bisa mamainkan game subway surf ko. Pamainan iko sakali lai ambo kecek an seronyo adolah pamainan malarikan diri dan di satiok tingkek nyo awak bisa mandapek an kunci atau box yang barisi hadiah.


Resistance band adolah alaik yang acok juo dipakai dek urang yang sadang baolahraga. Biasonyo gerakan workout yang mamakai resistence band ko labiah taarah bara leba yang awak nio. Untuak pamula mamakai resistence band ko manjadi pilihan yang tapek. Contoh nyo katiko awak nio squat, biasonyo pamula manggunoan resistence bang. Manuruik ambo dengan mampagunoan resistence band ko gerakan awak manjadi labiah variatif. Indak lo susah bana mambaok alaik ko ka tampek gym kareno mudah dibawa kama-kama se. Gerakan manggunoan alaik ko biasonyo untuak malatiah otot yang ado pungguang jo tangan. Resistence band ko manjadi pilihan yang nyaman bagi sadoalah urang dari berbagai usia.


Manuruik pandapek ambo sabagai urang nan suko batetangga, tetangga tu adolah urang tadakek nan awak punyo. Kok ado apo-apo nan tajadi jo awak, mako tetangga lah nan labiah dulu tau dibandiangkan dengan keluarga. Mako dari itu awak harus manjalin hubuangan nan elok dengan tetangga muko, belakang, kida, dan suok. Kok ado nan sadang kasusahan mako awak harus saliang tolong manolong satu samo lain. Ndak ado guno nyo bacakak-cakak jo tetangga tu do. Lagi pulo apo nan ka dipacakak an. Sadonyo tu bisa didiskusian elok-elok. Kok raso-raso ndak putuih permasalahan ko itu lo lah guno RT dan RW nan manjadi panangah di satiok masalah nan tajadi pado warganyo.


Kalau tadi awak harus tau langkah apo yang awak lakuan setelah mambali laptop. Tantu sabalum mambali laptop awak harus tau juo laptop merek apo nan ka awak bali. Kareno laptop ko diparaluan bana untuak mahasiswa dan karajoan lainnyo. Mako dari itu awak harus tau langkah apo se yang paralu awak caliak katiko nio mambali laptop. Patamo caliak CPU yang digunoan, kaduo piliah sistem operasi nyo, katigo awak sabalum ka tampek nyo alah mancaliak review an dari internet, siap tu awak paralu caliak juo kapasitas RAM jo panyimpanannyo, caliak baterai nyo, dan parhatikan juo kualitas keyboard jo webcam nyo dari laptop nan awak nio bali.


Dapek jua katiko mancaliak youtube ide jualan dari rumah. Ambo dapek ide jualan tekwan, ondeh makana yang lamak bana. Ambo pun mancaliak urang siko lai suko makan iko katiko ambo tanyo. Ambo jua lah itu, ambo bisa mambuek iko kareno maikuik an langkah-langkah caro mambuek dari youtube. Iko ambo agiah tau jo patamo campua sadoalah bahan-bahan untuak mambuek tekwan patapuangan nyo lah, kaduo kalau alah awak bantuak rabuih se lai, katigo angkek dan tiriskan, siap tu buek kuah jo caro satu liter rabusan tekwan, awak didihan aia dan agiah kaldu-kaldu untuak paraso. Kiro-kiro modelan caronyo mode itulah, lai indak payah bana kalau awak palajari.


Bagi umaik kristen, jumaik agung adolah wakatu untuak mangingek panderitaan jo kematian yesus kristus sabalum yesus bangkik pado hari minggu. Hal iko bagi umaik kristen adolah mangingek pengorbanan tarakhir yang dibuek oleh yesus untuak manebus duso manusia. Umaik kristen maucapkan jumaik agung ko untuak jumaik agung manjadi awal yang bahagia dalam hiduik. Mereka bedoa semoga mangisi hiduik jo keberkahan dan kebaikan di hari jumaik agung yang suci ko. Mangko dari itu untuak nan malaksanoan jumaik agung ko untuak mampabanyak badoa untuak manimbulkan sinar harok an yang tarang. Jumaik agung adolah hari maningga nyo yesus kristus tahadok hukuman mati yang inyo tarimo di kayu salib, bukan karena kajahek an yang inyo pabuek malainkan mamikul duso umaik.


Panahan atau mamanah harus dilakuan jo urang nan ahli. Untuak awak nan nio malakuan olahraga iko sabananyo bisa juo, tapi harus didampingi dan diajarkan jo urang nan ahli. Wakatu itu ambo alah pernah mancubo olahraga mamanah. Langkah yang harus awak lakuan untuak mamanah kecek instruktur nyo adolah sabagai barikuik. Patamo sikap badiri nyo harus sasuai, kaduo mamasang anak panah, katigo mangangkek busur, siap tu manarik string, taruih tu maangkek langan jo manariak tali busur, tarakhir manahan sikap panahan dan mambidik. Manfaaik untuak awak nan mancubo olahraga ekstrim iko bisa mamfleksibelitaskan tangan jo jari, mambantuak tubuh yang bugar dan mambangun kakuek an tubuh


Anak mudo jaman kini alah jarang nan paduli jo ibadahnyo. Jan kan untuak sambayang ka masajik, untuak sambayang di rumah se abih maleh sadonyo. Salut ambo jo  anak buk Lizar. Punyo anak laki-laki barampek urang kasadonyo sambayang ka masajik. Sambayang subuah tu pasti ndak tingga. Bisa dikecek an remaja masajik di tampek ambo isinyo cuma anak-anak buk Lizar. Baruntuang bana kaduo urang tuonyo punyo anak saroman tu. Pasti ndak ka cameh jiko maningga bisuak karano anak-anaknyo pasti manjadi anak nan soleh nan selalu mandoakan kaduo urang tuonyo. Banyak urang tuo nan pado 'iri' ka buk Lizar karano ingin mampunyoi anak saroman tu.


Dicaliak nyo bantuak mudah kareno Sit-up ko tamasuak olahrag ringan yang bisa dikarajoan dirumah atau dima se. Hana tamasuak nan suko malakuan shit up, awalnyo memang agak sulik malakuan shit up ko tapi kalau awak tau caronyo pasti awak lai bisa. Untuak nan alun tau caronyo barikuik caro mudah nyo. Patamo posisikan tubuh awak talantang lalu takuak kaduo lutuik sahinggo kaki awak ko manapak matras, siap tu kuek an paruik awak dan inti tubuh sambia manarik nafas dalam dan mulai angkek pungguang dari lantai manuju arah depan, tarakhir turunan tubuh bantuak samulo dan lakuan gerakan baulang. Melakuan sit up bisa mambantu tubuh dalam mambangun otot paruik sakaligus mambaka kalori labiah banyak di dalam tubuh.


Rumah Gadang merupakan salah satu rumah adat yang terkenal di Indonesia nan berasal dari daerah Sumatera Barat. Rumah gadang ko mamiliki keunikan yaitu atoknyo babantuak tanduak kabau, runciang dan malangkuang ka ateh. Untuak ukuran rumah adat memang labiah gadang dibandiangkan dengan rumah adat nan berasal dari daerah lain. Itulah salah satu penyebabnyo disabuik rumah gadang. Bangunan rumah ko di buek labiah tinggi dari tanah. Jadi babantuak pangguang. Alasan dibueknyo rumah babantuak pangguang supayo tahinda dari binatang bueh dan bencana alam mode banjir. Hal unik lainnyo adolah jumlah kamar dalam rumah gadang ko banyak. Maikuik an jumlah panghuni padusi di dalamnyo.


Kagiatan ambo katiko punyo waktu luang adolah maabihkan waktu di rumah dengan keluarga. Biasonyo ambo dan adiak-adiak akan bamain game. Game nan kami mainkan adolah game mobile nan sadang populer di maso kini, yaitu PUBG. Salasai main game biasonyo ambo akan manonton televisi basamo jo keluarga. Acara nan kami tonton biasonyo adolah acara lawak di salah satu tv. Salasai manonton tv kami biasonyo akan makan basamo. Makanan nan kami makan dimasak dek amak katiko kami sadang main game dan manonton tv. Kagiatan terakhir kami sabalum lalo adolah main game baliak, tapi game nan babeda yaitu game di playstation. Kurang labiah mode itu kagiatan ambo di waktu luang.


Dalam salah satu berita teknologi terkini mangatokan basonyo smart watch dari perusahaan Apple masih manjadi smart watch nomor 1 di dunia walaupun harago nyo labiah maha daripado smart watch merek lain. Mode nan awak ketahui basonyo harago smart watch Apple ko bisa 10 kali lipek labiah maha dari merek nan lain tapi ndak manurunkan minaik urang untuak mamilikinyo. Nan ambo binguangkan ba a kok urang nio dan tertarik mambali jam tangan dengan harago samaha itu. Manuruik pandapek ambo, iko mambuktikan basonyo kini masyarakaik salain mancaliak fitur dari suatu barang, mereka mampartimbangkan gengsi dari merek suatu barang tu lo. Bahkan ado urang nan memang lah maniak jo ciek merek sahinggo merek nan lain ko kantau se sadonyo.


Piala dunia nan diadokan di Qatar marupokan salah ciek ajang nan sangek dinanti oleh seluruh pecinta bola di seluruh dunia. Namun indak semua urang bisa manonton langsuang di stadion sahinggo inyo mamiliah untuak manontonnyo di tayangan televisi. Dan saat itu Bima nan marupokan penonton setiap Piala Dunia mamiliah untuak manonton partandingan di cafe. Cafe tasebut manyediokan LED besar nan cukuik untuak manayangkan Piala Dunia sacaro jelas. Di sana ado babagai urang nan alah mamesan makanan dan minuman serta duduak di bangkunyo masing-masing.  Bima saat itu hanyo sendirian pai ka cafe namun inyo batemu teman sekolahnyo di tampek tasebut sahinggo mereka baduo duduak di ciek meja sambil melihek tayangan bola. Partandingan bajalan dengan seru di mana katiko ado peluang besar mereka akan bateriak dan sedikit bakomentar seolah-olah mereka marupokan pelatih sepak bola tasebut.  Namun penonton nan lain ado jugo nan tetap diam dan manunggu hasil nan jelas yaitu katiko goal gawang lawan. Katiko gol penonton langsuang bateriak kancang serta meloncek-loncek gembira karano tim kesayangannyo bisa manggolkan.


Duo hari nan lalu ambo manaiki bus eksekutif PO Haryanto dengan tujuan ka Kudus. Bus eksekutif PO Haryanto mampunyoi beberapa fasilitas nan manjadi kaunggulan mereka untuak manarik parhatian panumpang. Bus PO Haryanto biasonyo mampunyoi namo masiang-masiang untuak manjadi tando bagi para panumpang. Sajujurnyo, bangku dari bus PO Haryanto ko tagoloang ketek jikok dibandiangkan dengan bus lain. Bangku ketek tadi disusun dengan posisi 2-2. Kamudian ruang kaki nan tasadio babeda-beda tiok kursinyo. Kursi nan tadapek di bagian muko mampunyoi ruang kaki nan labiah leba dibandiang kursi nan di bagian balakang. Bus PO Haryanto mampunyoi toilet di dalam busnyo. Untuak ukuran toiletnyo tabilang cukuik lah karano ado di dalam bus jadi indak bisa dibuek gadang.


Lisa punyo makanan nan dibaok dari kampuangnyo ka kos. Di Malam hari sebelum lisa baliak ka kos, inyo manolong amaknyo mambuek samba lado tanak. Samba lado tanak nan dibuek dek amak Lisa ko cukuik banyak bahan-bahan nan dimasuakan contohnyo talua puyuah, daun pucuak ubi jo ikan teri. Selain itu,makanan iko banyak dimasuakan lado bia padeh jo bahan-bahan lain untuak manambah raso lamak. Sambo lado tanak itu indak banyak kuah mirip randang tapi indak sakariang randang. Biasonyo samba lado tanak tahan sahari atau duo hari dek proses mamasak nyo nan indak terlalu lamo. Makanan iko cocok untuak dimakan jo nasi apolai makan barami-rami jo keluarga.


Rasonyo indak banyak nan manyingguang olahraga tari. Ado namonyo dance sport yang kalau urang awam tau adolah dansa. Dansa ko surang adoalah kompetensiyang dipartandiangkan di ruangan dansa untuak demonstrasi tetap. Maskipun jarang yang tau di kalangan urang Indonesia, tapi olahraga ko manjadi salah satu olahraga nan cukuik tanamo di benua Eropa. Biasonyo dilakuan bapasangan jantan jo batino dengan gerakan lincak nan indah. Jarang dikenal tapi indak ado salahnyo diperkenalan ka anak-anak untuak manambah wawasan bahasonyo ado pulo olahraga yang dilakuan sambia manari mangikuik an irama dalam lagu.Olahraga ko malatiah untuak bakarajo samo jo lawan main, pandai mangikuik an irama sampai mambuek badan manjadi badagok dek karano gerakannyo nan capek jo tegas. Pertandiangan untuak olahraga dansa dimulai dari junior sampai an profesional bisa diikuik an.


Dalam malakukan olahraga ekstrem seperti tajun payung ado beberapa hal nan paralu diperhatikan bagi seurang pemula . Hal-hal nan paralu diperhatikan itu adalah sabagai baikut. Partamo mamastikan bahwa bola tasabuik alah mamiliki lisensi untuak malakukan kegiatan ini.  Seseurang dikatakan pemula dalam olahraga iko katiko inyo belum mamiliki pengalaman sendiri katiko tabang namun mamiliki keahlian untuak malakukan olahraga ini. Mandapekkan lisensi untuak tajun payung pun haruih melalui babagai macam latihan serta ujian nan diagiahkan. Keduo mamastikan alek nan digunakan untuak tajun payung seperti parasut dalam keadaan nan baik serta siap untuak digunakan. Ketigo, katiko malakukan olahraga tajun payung iko haruih dengan konsentrasi nan tinggi. Kaampek, bagi para atlet olahraga tajun nan iko haruih dapek mamastikan inyo mamiliki kesehatan nan baik katiko tabang agar katiko inyo barado di ketinggian inyo indak tibo-tibo sakik nan mana hal itu akan manimbulkan resiko.


Bali tiket atau bayia ongkos bus. Dunsanak paralu mambayia untuak dapek naiak busa dari bank nan baafiliasi pado alat di pintu masuak untauk mandapek an akses kartu debit shelter. Untuak busa lainnyo, dunsanak bisa mambali tiket di loket, atau katiko alah manaik an busa. Disarankan untuak mambali tiket di loke atau mambayia jo piti pas karano kernet bus umum alun tau mailiki kambalian untuak tiket dunsanak. Sabagian sistem transportasi umum manawarkan potongan harago untuak lansia dan/atau panyandang cacat. Cubo cari infromasi labiah lanjuik di situs dan/atau kantua transportasi umum takaik parolehan diskon. Tibo di terminal babarapo minik labiah capek. Untuak transportasi umum nan alah mamiliki jadwal biasonyo mampunyoi sistem nan bajalan lancar dan dapek diaandalan.


Ambo suko bana dengan masajik nan manjalehan apo nan dibaco katiko awak solat Id. Baik itu solat Idul Adha maupun solat Idul fitri, karano ndak sado urang tau apo nan dibaco, tarutamo anak-anak. Jadi untuak sambayang id tu ado tata caro dan bacaan nan harus awak baco sahinggo ibadah solat awak samparono. Nan pertamo baco niek untuak solat sunnah id, abis tu takhbiratul ihram dan mambaco doa iftitah saroman solat wajib biaso. Nah setelah itu barulah melakukan takbir di rakat petamo sabanyak 7 kali dengan mambaco kalimat tasbih, abis tu rukuak, i'tidal, sujuik. Nah abis tu di rakaat kaduo awak akan melakukan 5 kali takbir. Setelah tu mode solat wajib se sampai salam lai.


Al-Qur'an adalah kitab suci agama Islam nan memiliki beberapo surah (bab). Al-Qur'an mamiliki 144 surah dan dalam surah tu tadapek ayat nan bajumlah 6.666 ayat. Al-Qur'an diturunkan sacaro baansua-ansua salamo 22 tahun, 2 bulan, dan 22 hari nan dimulai semenjak tanggal 17 Ramadhan. Katiko awak mambaco terjemahan Al-Qur;an, kitab suci umat muslim ko punyo bahaso nan sangat indah dan tinggi akan nilai syairnyo. Ndak pernah ambo mambaco buku referensi atau lainnyo nan mampunyoi bahaso saindah bahaso Al-Qur'an. Sangat manyajuak kan hati. Betapa rancaknyo bahaso nabi Muhammad katiko manyampaikan wahyu nan beliau tarimo dari Allah kapado para sahabatnyo sahinggo terciptalah bahaso Al-Qur'an nan saindah ko.


Pernah dulu mamakai laptop punyo kaka katiko SMA nan alah dipakai labiah dari 10 tahun. Dulu mambali laptop adolah sabuah usaho gadang untuak mambalinyo. Kaluarga nan sederhano mambuek payah mambali sasuatu nan maha. Katiko tahun-tahun di SMA dulu ado palajaran komputer nan mangharuskan mampunyoi laptop, untuang nyo uni punyo, nan mano laptop tu dipakai dek uni katiko maso kuliahnyo dulu. Jadi indak bisa dipakai satiok hari. Ado babarapo hari nan dipakai untuak uni karano karajo uni sabagai guru mambutuahkan laptop untuak alat mangajar. Laptop nan alah tuo dan barek mambuek payah kalau dibaok ka sakolah ditambah baterainyo nan indak elok nan mangharuskan pancasnyo dipakai taruih untuak bisa laptopnyo hiduik dan digunoan. Katiko mati lampu indak bisa dipakai samo sakali karano indak ado panyimpanan baterainyo.


Sabagai umat baragamo, tantu kito harus maharagoi dan manghormati tampek-tampek ibadah. Namun, ado se saketek dari awak nan acok malanggar etika waktu mangunjuangi tampek ibadah. Mungkin kito ndak sadar, tapi tindakan-tindakan itu kadang dapek mangganggu kekhusyuan urang lain nan nio baribadah bahkan bisa marusak tampek ibadah itu. Dek itu, marilah kito jago etika saat mangunjuangi tampek ibadah. Pakailah pakaian nan sopan dan sasuai jo peraturan tampek ibadah masiang-masiang. Salain itu, ancaknyo jan mambaok barang nan kurang penting ka tampek ibadah, bantuak makanan dan minuman. Jan lupo pulo untuak manjago katertiban dan indak mamakak di tampek ibadah karno bisa manganggu kekhusyuan urang nan baribadah.


Ayam pop adalah makanan khas Minang nan ndak banyak urang tau. Awak bisa mancubo ayam pop di rumah makan padang, tapi ndak sadonyo rumah makan padang nan manyadioan samba iko. Ayam pop ko olahan ayam nan warnanyo putiah dan lambuik dagingnyo. Warnanyo putiah karno ayam diabuih jo aie karambia, jahe, dan bumbu lainnyo, abih itu digoreng salayang supayo lua ayam kariang tapi ndak sampai barubah warna.  Ayam ko rasonyo lamak, gurih, asin, dan ado raso padeh salayang dari jahe. Dagiang nyo lambuik karno di abuih atau bisa lo dipresto supayo labiah empuk. Buek nan nio cubo menu lain di rumah makan padang bisa pasan ayam pop ko.


IPhone 11 nan saat iko cukuik populer di kalangan masyarakat di mana mamiliki desain nan sangek manarik selain itu mamiliki fitur nan bagus. IPhone 11 iko mamiliki duo kamera dengan babentuk bulat seperti biaso. IPhone 11 iko mamiliki babagai macam variasi warna sahinggo penggunanyo dapek mamiliah talebih dahulu apo nan inyo sukai. babentuk tipis serta persegi panjang iko mambuek ponsel iko dapek digenggam dengan baik. Ukurannyo nan indak talalu besar maupun kecil mambuek katiko awak manggenggam akan taraso. Dan nan tapenting dalam handphone keluaran Apple iko yaitu logo nan ado di  belakang bagian tengah handphone ini. Dan jugo mamiliki Flash untuak  manambah cahaya katiko bafoto maupun digunakan sabagai senter. IPhone 11 iko jugo mamiliki beberapa versi nan dapek dilihat dari website resmi Apple maupun  counter  handphone.


Di Cianjur ado juo tampek wisata alam nan tasambunyi, kecek nyo tampek ko adolah tampek yang sukses maubah sejarah peradabsn masa lalu. Sampai kini pun masiah berlangsung penelitian, tapi tampek ko alah dibukak untuak umum. Untuak manuju puncak piramid ko awak paralu mandaki salamo 20 minik, di teras patamo dan yang paliang laweh awak akan di sambut jo pohon gadang. Makin ke ateh semakin mangarucuik ke puncak tu yo bana bantuak piramid. Pokoknyo banyak nah palajaran yang awak bisa ambiak katiko Gunung Padang Megalitikum Cianjur ko. Untuak nan nio ka siko caronyo adolah dari Jakarta pai ka jalan raya puncak sampai tibo ka cianjur. Waktu batamu bundaran belok kanan, taruih jalan sampai ka simpang gadang lalu belok kiri ka Jalam Gunuang Padang beko awak bisa mancaliak papan patunjuaknyo.


Ambo kalau makan cumi biasonyo bali se langsuang kemasan yang instant. Untuak kali ko ambo nio masak surang cumi tu dan harus mambali dulu ka pasa. Setelah dari pasa ambo nio mambarasiah an nyo lai, kironyo cukuik mudah mambarasiah an cumi ko, ambo baru baraja lo kini mancaliak tutorial youtube. Patamo awak paralu mamisahkan kapalo jo badan cumi, kaduo buang bagian kantong tinta, lanjuik potong juo bagian tentakel, buang membran kulik cumi, alah siap tu cuci jo aia yang mangalir, agiah jo perasaan limau kalau nio mailang an amih dari cumi. Salasai ambo barasiah an tinggal di masak lai, sadoalah urang rumah ko suko bana jo masakan olahan cumi.


Apo nan dilakukan pado tajadinyo gampo? Tetap barado di tampek nan manuruik dunsanak aman salamo tajadi gampo. Waspadai gampo susulan nan takadang gundacangan nyo labiah kuek. Parhatikan langkah dunsanak ka tampek aman lain dan tetap barado di sakitar tampek itu sampai guncangan barhanti dan dunsanank dapek kalua dengan aman. Katiko di dalam ruangan, marunduak hinggo manyantuaah lantai, cari parlinduangan di bawah meja atau parabot lain nan kuek dan tunggu hinggo guncangan barhanti. Apobilo indak ado meja atau parabot untuak balinduang, linduangan kapalo dunsanak jo langan kamudian marayok manuju ruangan. Jauhi galeh, jendela, atau apo pun nan mungkin manjatuahan dunsanak. Tetap barado di tampek lalok apobilo tajadi gampo, linduangan kapalo dunsanak jo banta. Apobilo ado kamungkinan benda barek nan akan manimpo dunsanank, capek manuju sisi tadakek nan aman.


Maskipun acok dianggap samo, tarnyato e-commerce dan marketplace adolah hal nan babeda. Badasarkan definisinyo, e-commerce marupokan aktivitas jua bali nan dilakukan sacaro online. Panjualan barang hanyo dilakukan malalui sabuah situs dan indak dijua pado banyak toko bantuak marketplace. E-commerce marupokan website nan badiri surang sarato umunyo hnayo manjua produk punyo brand tasabuik. Sadangkan marketplace adolah tampek nan manjua babagai produk dan tadiri dari babagai toko sarato panjua. Manjua barang malalui e-commerce mambuek dunsanak labiah mandiri karano paralu mnayadiokan website, mangalola pamasaran di media sosial, sarato bahubuangan langsuang jo konsumen. Maskipun damikian, mangalola e-commerce akan mandatangakan banyak kauntuangan daripado bajualan malalui marketplace. Apolagi jikok mampunyoi brand surang.


Kebiasaan-kebiasaan fans olahraga. Atlet favorite biasonyo dapek diliek dari kebiasaan-kebiasan antaro lain kayak mangikuik an media sosial sang atlet favorit. Mancaliak foto nan di unggah atlet alah sanang mancaliaknyo dan langsung manakan suko. Mangikuik an sagalo pertandingan nan atlet tasabuik ikuik an. Mulai dari jadwal sampai lawan nan akan dihadapi dek sang atlet. Biasonyo nan suko ka saurang atlet dapek pulo mambuek cito-cito nak mitip samo atlet favoritnyo. Teknik nan dikuasai dek atlet tasabuik sampai hapal bakpo inyo batandiang di lapangan. Terakhir biasonyo kalau atlet favorit ado nan mamburuak-buruak langsung berang dan langsuang mambela habis-habisan. Rancaknyo kadang skill olahraga manjadi labiah elok pulo.


Jumaik agung marupokan bagian dari tri hari suci paskah salasai dari kamis putiah dan siap tu akan dikuikan dengan paskah. Jumaik agung ko marupokan hari paringek an penyaliban yesus kristus di bukik golgolta. Artinyo hari rayo jumaik agung ko mamparingek i katiko wafat nyo yesus kristus, katiko wafaik di kayu salib. Hukuman yang dijalankan dek yesus ko juo bukan kareno inyo malakuan hal buruak tapi kareno untuak mamikul doso umaik nyo. Manuruik latia iko adolah pangorbanan yang dilakuan dek yesus untuak kami umaik nyo, oleh kareno itu latia sangaik mangasihi pengorbanan yesus kristus. Yesus rela bakorban dan manangguang sadoalahnyo untuak umaik nyo.


Mode trasportasi angkutan umum marupokan salah satu pilihan bagi masyarakat katiko nio bapagian, tapi di sisi lain manggunoan jaso angkutan umum masih barasasiko tahadok rasiko-rasiko kajahatan. Barikuik tips-tips bagi masyarakat katiko manggunoan jaso transportasi umum guno mangurangi rasiko kajahatan. Patamo, pastian awak mangatahui nomor trayek kandaraan yang akan dinaiakan. Kamudian hindari mangonsumsi makanan/minuman pambarian urang lain yang baru awak kenal untuak manghindari pambiusan dalam angkutan umum. Taruih, hindari mamakai barang bahargo, hal iko mangurangi niat urang lain untuak babuek jahek. Selain itu waspada tahadok kalompok pancopet yang bapurak-purak muntah, menawaran jaso pijat, kajang-kajang, manjatuhkan barang di dalam angkutan sarto modus kejahatan lainyo


Dari kasapuluah makanan tu, randang adolah makanan khas Sumatera Baraik nan sangaik indak asiang di talingo masyarakaik Indonesia, bahkan masyarakaik dunia. Randang khas Sumatera Barat babeda jo randang Malaysia. Randang khas Minang ko punyo tampilan kahitaman jo labiah kariang, sudah tu saus nyo kanta jo guriah. Randang tu barasa dari kato ‘marandang’ nan artinyo proses mamasak untuak mailangan aia atau mamasak sampai iai habis (sado aia manguap). Dalam proses mambueknyo, randang diolah jo bahan dasar dagiang api nan dimasak jo santan dan macam-macam bumbu rempah khas bantuak bawang putiah, bawang merah, sipadeh, langkueh, lado merah, daun kunyik, jo daun jeruk. Sudah tu dimasak salamo 7 jam, sampai dagiang sapinyo lunak jo baaroma lamak.


Dihari minggu, Dinda nan sadang libur biasonyo mangikuti kegiatan yasinan nan alah manjadi tradisi urang kampuangnyo dari dulu. Kegiatan ko salalu di tampek anggota yasinan. Tampek ditentuan sasuai jo keputusan anggota. Hari minggu kini, tampek untuak yasinan dapek dirumah Dinda. Sahinggo, inyo manyiapan hal-hal nan diparaluan takah buku yasin, atau cemilan nan bisa dimakan katiko alah salasai. Katiko jam 2 siang, amak-amak alah bakumpua didalam rumah Dinda. Akhianyo satalah manunggu sapuluah minik, sado anggota alah lengkap sahinggo acara yasinan dapek dimulai. Dimulai jo pembukaan singkek dan do’a pendek. Dilanjuikan jo mambaco ayat qur’an nan alah ditantuan sampai salasai. Alah sakitar 45 minik mambaco surek basamo. Satalah salasai, anggota dipersilahkan untuak mamakan cemilan nan alah dihidangkan dek tuan rumah.


Dulu pas di sakolah dasar sarah masiah anak-anak imut lah. Pado maso itu lagi zaman nyo cherrybel,blink,dan lain-lainlah. Nah dimaso itu juo handphone yang banyak dipakai jo anak-anak saumuan ambo ko mamakai Hp lipek. Bantuak dari hp lipek yang ambo bali tu, ado dua sisi babeda untuak bisa dibukak tutuik, bagian ateh layar, bagian bawah papan ketik, dimukonyo babungo motifnyo, kalau ditutuik inyo balampu. Jadi imut bana hp ko dulu wakatu zaman ambo. Kalau kini teknologi alah samakin canggih jadi handphone mangalami parubahan yang samakim canggiah. Handphone lipek zaman kini alah bisa untuak internetan dan mode nyo ancak dan mewah juo, ukurannyo pun labiah gadang.


Den jo keluarga mamanfaatkan waktu libur rayo untuak baliak ka kampuang inyiak. Transportasi nan kami pakai yaitu kendaraan dapek malindungi dari paneh jo hujan nan baroda ampek nan biasonyo mamanuhi jalanan katiko hari libur yaitu oto pribadi. Alasannyo bia oto dapek dipakai katiko dikampuang inyiak untuak bajalan-jalan. Den kabagaian di posisi nan paliang balakang surang se. Oto nan dapek mamuek 8 urang iko mambuek den sanang karano dapek balapang duduak dibalakang. Tapi indak disangkok, barang-barang malah banyak balatakan di tampek aden duduak sahinggo den indak bisa manaikan kaki. Ditambah hari dilua angek nan manambah perjalanan indak lamak sangenek juo. Tapi akhianyo den dapek sampai juo salamek ka rumah inyiak.


sepakbola adolah salah satu olahraga nan sangaik populer di dunia. Dalam partandiangan, olahraga ko dimainan dek duo kalompok balawanan yang masiang - masiang kalompok baranggotakan sabaleh pamain, dan karanonyo kalompok tasabuik dinamoan kasabalasan. Paraturan sepak bola ado nan namonyo paraturan lapangan, paraturan bolanyo, paraturan jumla pamain, paraturan asistem wasit, paraturan lamo bamain, paraturan wasit, paraturan mulai, paraturan mangakhiri parmainan, paraturan tendangan bebas, paraturan lemparan, peraturan tendangan pinalti, peraturan tendangan gawang dan peraturan caro mandapekan angko dalam parmainan sepak bola. Sepakbola ko manjadi parmainan olahraga nan paliang diminati oleh masyarakat banyak. Olahraga ko disukoi babagai kalangan, dari tuo mudo, gadang ketek, kayo miskin karano olahraga ko malingkup sadoalah kalangan.


Cendol dawet adolah minuman es tradisional nan alah indak asiang taranga di talingo. Kaduo namo es ko barasal dari jawa, bantuaknyo ampia samo tapi bahan dasarnyo babeda. Cendol tabuek dari tapuang hunkwe jo dawer di daerah jeparatabuek dari tapuang sagu aren atau bisa jo tapuang bareh. cendol dan dawet ko tabantuak dari cetakan balubang atau saringan nan ditakan takan. Adonan tasabuik akan mancogok dari lubang. Adonan nan masih angek ditakan di saringan dan langsuang ditampekan di aia dingin, sahinggo tacetak manjadi cendol atau dawet. Sabagai pelengkapnyo, cendol jo dawet ko ditambah santan jo gulo merah agar raso dari minuman jadi manih dan lamak.


Ambo satuju kalau media sosial dan para wisatawan disabuik jadi duo faktor nan mampunyoi pangaruah gadang bagi pengenalan tampek wisata nan tacuruak. Wisatawan manjadi faktor pantiang bagi pengenalan tampek wisata karano biasonyo para wisatawan akan mandokumentasikan tampek wisata baiak dalam bantuak video ataupun dalam bantuak foto. Samantaro media sosial mampunyoi peran pantiang karano media sosial lah nan akan manjadi tampek wisatawan mambagikan dokumentasi mengenai tampek wisata tadi. Kamudian satalah diposting, baru lah urang bisa mancaliak dokumentasi dari wisatawan itu dan akhianyo jadi mangatahui tantang tampek wisata nan dibagikan. Contoh tampek wisata nan manjadi terkenal karano bantuan media sosial adolah Danau Ranu Kumbolo di Gunuang Semeru. Sabalum Ranu Kumbolo manjadi tampek syuting film 5 cm, ndak banyak urang nan tau tantang tampek wisata iko. Namun satalah dijadikan lokasi film dan banyak fotonyo dan tersebar lueh, akhianyo Ranu Kumbolo banyak didatangi dan manjadi tampek wisata nan terkenal.


Salah satu restoran capek saji nan lah lamo eksis di Indonesia adolah burger king. Burger king adolah restoran nan manjua makanan-makanan capek saji tarutamo burger. Salain burger, burger king pun manjua kantang goreang. Burger nan cukuik banyak dipasan dek urang adolah burger keju. Isi dari burger keju tu adolah dagiang, keju slice, saus keju, sayua dan tomat. Untuak varian burger keju raso keju dan dagiangnyo sangaik taraso, tapi sayuanyo saketek. Raso kejunyo asin dan gurih, sadangkan dagiangnyo cukuik empuk. Samantaro kantang goreang nan dijua di burger king biasony rasonyo agak alot dan indak gariang. Namun sacaro keseluruhan burger king adolah restoran capek saji nan wajib dicubo.


Olahraga arung jeram marupokan salah satu olahraga yang cukup ekstrim. Karena dalam olahraga ko, kito bamain jo aia yang bisa kapan ajo tajadi bencana dan taruhannyo nyawa kito. Olahraga arung jeram atau rafting adalah kegiatan yang mamadukan unsur olahraga, rekreasi, petualangan dan edukasi. Indak ado persyaratan khusus untuk melakukan olahraga ko, karano hampia kadaso urang dapek mancubonyo. Bahkan yang indak mampunyoi kemampuan baranang pun indak menjadi hambatan untuak dapek melakukan kegiatan arung jeram ko. Katiko melakukan olahraga ko, yang dibutuhkan yaitu pastinyo perahu karet, dayung, pelampung dan helm untuak keselamatan. Biasonyo sebelum mulai turun ka sungai, kito diharuskan untuak melakukan pemanasan fisik talabiah dulu guno mencegah tajadinyo cedera.


Katiko awak mamasak paralu bana yang namonyo panjapiak untuak maambiak makanan yang sadang awak masak. Panjapik ko memudahkan awak untuak  manghimaik waktu yang ado. Bantuak kini ko ambo sadang mamasak gorengan tempe katiko maangkek nyo ambo pakailah panjapik tu jadi capek ambo maambiak tempe dan mambaliak an nyo supayo indak gosong. Panjapik ko indak banyak urang punyo di dapua nyo padohal pakai panjapik ko labiah mambuek awak karajo capek. Panjapik ko indak lo untuak maangkek gorengan se tapi bisa lo untuak maangkek mie, mambaliak dagiang, mancicipi saus. Kalian yang dirumahnyo alun punyo panjapik ko bali lai pasti baguno se sewaktu-waktu.


Minggu pagi adolah jadwal Jane untuak pai ibadah Minggu ka gereja. Gereja tampek Jane dan keluarga nyo sumbayang adolah Gereja Katolik St.Petrus Claver di Bukittinggi. Gereja ko nan salalu inyo datangi satiok Hari Minggu dek ndak banyak gereja Katolik di Bukittinggi ko. Inyo pai ka sinan naiak oto jo Ama, Apa, abang, jo adiaknyo. Nan tibo sumbayang ka sinan salalu rami, kadang tampek parkirnyo panuah jo oto urang nan nio sumbayang ka sinan. Jadi supayo dapek tampek parkir, Jane dan keluarganyo pasti basiap labiah pagi dibandiang nan lain. Untuang pagi ko otonyo bisa dapek tampek parkir nan indak jauah dari Gereja Petrus Claver ko.


Mandanga carito dari kisah Malin Kundang nan alah durhako kapado urang gaeknyo ado babarapo hal nan dapek awak ambik sabagai pesan moralnyo yaitu salalu manghormati urang gaek karano baliau adolah urang nan alah malahiakan dan marawek awak dari ketek sahinggo awak harus salalu manyayangi, manghormati urang gaek sampai akhia hayat. Kaduo, indak lupo diri samo kemewahan sahinggo lupo dari mano awak barasal. Dari kisah malin kundang tasabuik inyo malupokan bagitu sajo amaknyo karano inyo nan malu mampunyoi keluarga yang balatar belakang miskin. Katigo, jan suko baduto untuak manyalamekan situasi saat kini karano hal itu akan mamanciang kebohongan lainnyo. Kaampek, mancari pasangan nan dapek manarimo keadaan keluarga pasangannyo karano sabalum inyo manjadi kawan hiduik, ado keluarganyo nan talabiah dahulu basamonyo. Itulah pesan-pesan moral nan dapek dipetik dari carito Malin Kundang.


Rasa atila nofa adolah namo den, dan mia tifalah adolah namo amak den. Amak den mia, suko bana mamasak. Dari ketek nyo lah punyo cita cita untuak mambuek usaho makanen. Tapi sayang, cita-citanyo ndak bisa tawujuikan karano waktu manikah jo apak den, apak ndak mambuliahan amak untuak karajo di lua, cukuik mauruih rumah tango sajo. Amak patuah, dan amak mancaliakan kacintoannyo mamasak jo dapua rumah kami sajo. Amak suko warna ungu, karano itu sado nan ado di dapua warnanyo ungu. Mulai dai warno cat dindiang, warno kompor gas, kuali, piriang-piriang, sendok, galeh, mangkok dll. Sado nan ado warna ungunyo amak bali untuak dapuanyo. Amak lah maanggap dapua tu rumah ka-duo, walaupun dapua tu di dalam rumah lataknyo.


Tari kecak dari Bali mampunyoi ciri khas dalam menari yang unik bana. Indak ado alaik musik yang dimainkan saik tarian balangsuang, yang uniknyo tarian iko manggunoan suaro surang untuak manggantian latar belakang suaro yang biasonyo mamakai alaik musik. Manarikan tarian iko caronyo jo menari jo gerakan tangan dan kaki yang naiak turun, siap tu malakuan yang tadi sambia manginjak an kaki, taruih tu penari harus mambuek suaru surang "cak cak cak" yang maniruan sedemikian rupo menggantikan suaro gamelan. Suaro tasabuik untuak manggantian suaro alaik musik yang terdengar indah walaupun tanpa alaik musik. Untuak yang nio mancubo bisa malakuan langkah yang ado di ateh.


Malakukan aktivitas apopun salalu di awasi samo malaikat nan batugeh mancatat apo perbuatan nan dilakukan dalam kehidupan sahari-hari. Aktivitas nan elok akan mambaok pahalo dan bagitupun sabaliaknyo dima perbuatan nan jahek atau dilarang akan dicatat sabagai doso. Mambaco do'a kapado Allah sabagai bantuak syukur maupun bantuak permintaan hendaknyo haruih salalu dilakukan katiko mamulai aktivitas apopun. Mambaco basmallah adolah nan paliang dianjurkan karano Allah salalu mamarintahkan untuak salalu maminta apopun kapado-Nyo. Manuruik pamuko agamo Islam pun salalu mangingekan untuak mambaco Basmallah katiko mamulai suatu aktivitas agar dapek diridhoi oleh Allah. Mako dari itu, dalam mamulai aktivitas marilah awak salalu mangingek Allah dengan caro mambaco Basmallah.


Manuruik riset terbaru, makanan nan mangandung banyak gulo dapek mambuek kadar kolesterol tinggi sahinggo risiko takanai panyakik obesitas, kegemukan dapek lebih murah takanai. Makanan manih memang dapek mambuek mood seseorang naik. Tapi paralu diingek kalau alah banyak urang nan kanai panyakik dek gara-gara konsumsi gulo nan balabiah. Banyak makanan jo minuman lain nan dapek manggantian peran gulo yang ado di makanan manih mode madu atau buah. Makanan iko dapek baguno bagi tubuh kalau dikonsumsi sakedarnyo. Makanan dan minuman manih yang sabaiknyo dihindari atau dikurangi contohnyo kue, kopi, soda, dan lain sabagainyo. Mengurangi konsumsi makanan nan dapek mambaok panyakik adalah langkah awal untuak dapek hiduik sehat


Makanan nan paliang acok dibuek di rumah adolah Mie goreang. Mie goreang acok dibuek di rumah karano caro mambueknyo nan gampang. Salain itu, mie goreng bisa juo dikreasikan sasuai jo salero walaupun bahan-bahannyo sederhana. Salah satu kreasi makanan dari mie goreang adolah omelet mie. Omelet mie sangai gampang dibuek. Bahan-bahan nan diparalukan untuak mambuek omelet mie pun bahan-bahan nan simpel sajo. Bahan-bahan nan diparalukan tantunyo mie, talua, garam, daun bawang, bawang merah, dan lado sasuai salero. Caro mambueknyo pun gampang dan indak butuah waktu lamo. Pertamo masak mie goreang dan kamudian diagiah bumbu. Kaduo pacahkan talua. Katigo masuakan garam, bawang dan daun bawang na alah dipotoang2 ka dalam talua. Kamudian kocok sampai sadonyo marato. Langkah salanjuiknyo masuakan mie ka dalam adonan talua tadi. Siapkan kompor dan minyak, tunggu hinggo angek. Satalah minyak angek, goreang adonan talua dan mie tadi, masak hinggo matang. Omelet mie pun siap dihidangkan.


Di zaman kini kito dituntuik untuak hiduik sehat karano virus sangaik mudah untuak bakambang biak. Hal itu mawajibkan kito untuak manjago kondisi fisik dan badan. Salah satu caro untuak manjago kondisi tubuah adolah dengan barolahraga. Ado alat-alat olahraga nan wajib kito punyo di rumah untuak mambantu kito manjalankan olahraga. Partamo kito wajib punyo sipatu untuak jogging. Kito harus mampunyoi sipatu iko karano jogging bisa dilakukan dengan mudah dan indak mamarlukan tampek khusus. Kaduo kito harus mampunyoi bola fitness di rumah kito. Bola fitness adolah alat olahraga nan simpel dan bisa dilakukan sambia basantai katiko sore. Terakhir kito wajib mampunyoi alat untuak mambantu kito pull up. Alat iko bisa dilatakkan di ateh pintu dan bisa digunokan katiko kito jago lalok.


Semenjak diresmikan pado tahun 2016 oleh bapak presiden Jokowi, Tugu Merpati nan talatak di Taman Muaro Lasak, Jalan Samudera, Rimbo Kaluang, Padang Barat, Padang, Sumatera Barat manjadi salah satu tampek wisata viral di kota Padang. Bantuaknyo saroman karateh origami nan dibantuak jadi buruang. Monumen ko punyo ketinggian 8 meter. Peresmian monumen ko adolah bagian dari latihan maritim berbagai negara nan digagas TNI Angkatan Laut atau labiah populer disabuik Multilateral Naval Ecercise Komodo tahun 2016. Tugu merpati ko salain banyak pedagang-pedagang nan manjua kuliner khas MInang tasadio lo tampek duduak yang bisa dipakai dek urang untuak manikmati indahnyo sun set (matohari tabanam).


Cap go meh adolah hari puncaknyo parayaoan tahun baru imlek. Cap go meh dirayokan setelah hari ka 15 pado tahun baru imlek. Kalau dari segi asal katonyo istilah cap go meh ko barasal dari dialek bahaso Hokkian nan berarti malam ka 15. Perayoannyo labiah basifat sosial mode pesta rakyat. Biasonyo kalau hari rayo cap go meh ko pasti akan ado arak-arak an lampion nan diiriangan dek bunyi-bunyian musik. Selain itu, akan ado lo pertunjukan barongsai , bagi-bagi pitih sarato makanan nan akan mambuek malam ko samakin meriah. Bagi kalian nan nio manyaksikan pertunjukkan hari rayo cap go meh bisa langsuang se datang ka klenteng-klenteng tadakek nan ado di rumah kalian.


katiko istirahat den tibo-tibo di imbau ka kantua dek guru seni budaya,katiko den lah sampai di kantua,guru seni budaya den maagih tau kalau den bakal ikuik lomba lagu daerah se kecamatan,den tarimo. mulai dari hari tu den mulai lah latihan lagu daerah,lagu daerah nan den baok en itu dari sumatera barat yang judulnyo:kampuang nan jauh dimato,ayam den lapeh,bareh solok. den dilatih samo guru seni budaya den,den rajin latihan untuk persiapan lomba. saminggu kemudian,hari pas lomba pun tibo,dan den tampil dengan mambaoken lagu daerah yang dari sumatera barat tadi,nan 1 den baok en judul lagunyo kampuang nan jauh dimato,nan ka 2 judulnyo ayam den kapeh,3 bareh solok.lah sudah sadonyo tampil kini tingga umumen sia yang juara untuk nyanyien lagu daerah ko. tak di sangko akhianyo den manang dapek juara 2.


Di pagi hari nan rancak untuak marathon sambia mandangaan lagu kaliliang komplek. Katiko asik bajalan Lisa indak sangajo tasanduang jo batu nan antah saat itu, Lisa indak manyadarinyo alah talatak dikakinyo. Hal itu mambuek Lisa langsuang tajatuah ka tanah nan mambuek pakaian olahraga nan inyo pakai kini alah kumuh. Katiko tajatuah, Lisa reflek manyabuik kato-kato kasa nan kalua dari muluiknyo. Sontak sajo, Lisa langsuang maminta maaf dan pengampuan kapado Allah SWT dengan mangucapkan Istigfar. Hal iko, mambuek Lisa taringek akan ceramah nan pernah inyo danga yaitu haruih acok untuak maminta ampun atas kesalahan-kesalahan nan dilakukan sahinggo hiduik diberkahi oleh Allah SWT. Lisa nan tajatuah tasabuik langsang mambarasiahan tanah nan manempel di pakaiannyo. Satalah itu inyo lansuang mampalambek jalannyo sahinggo inyo dapek bahati-hati.


Kalau kawan-kawan pai liburan ka Pasisia Selatan, kawan-kawan wajib mangunjuangi salah satu tampek wisata alam di sinan. Namo tampek wisata alam tersebut adolah jambatan aka. Sabagai objek wisata alam, jambatan aka mampunyoi beberapa daya tarik bagi pangunjuang. Daya tarik jambatan aka nan partamo adolah usia dari jambatan aka nan lah mancapai ratusan tahun. Hal itu manandokan kalau jambatan aka adolah objek wisata bersejarah nan wajib untuak dikunjuangi. Daya tarik salanjuiknyo jambatan aka adolah tampilannyo nan fotogenik. Kamudian Jambatan aka adolah jambatan nan dibangun dengan marangkai duo aka pohon. Karano tabuek dari aka pohon, jambatan aka akan samakin batambah kuek sairing jo batambahnyo umua jambatan. Tabayangkan bagaimano uniknyo jambatan aka iko?


Masjid Raya Sumbar nan dikenal sabagai salah satu desain terbaik untuak masjid di Indonesia. Masjid iko dibangun di atas lahan sakitar 40.000 mater persagi dan luas bangunan sakitar 18.000 mater persagi. Masjid Raya Sumbar iko tetap mampertahankan ciri khas Sumatera Barat jo atok lonjongnyo serta dindingnyo nan mamiliki motif saperti rumah gadang. Desain nan tetap mampertahankan budaya Minangkabau iko mambuek Masjid Raya Sumbar manjadi salah satu kebanggaan masyarakat Sumatera Barat. Masjid Raya Sumatera Barat iko Juga dibuek jo teliti dan kuek sahinggo dapek manjago dari kekuatan gempa sampai 10 magnitudo. Ado tigo lantai nan digunokan dalam masjid ini. Di lantai dasar digunokan sabagai tempat wudhu dan tambahan jika jamaah sudah penuh. Sadangkan di lantai 2 dan 3 dapek digunakan sabagai jemaah untuak malakukan ibadahnyo.


Masiah barado di saputar alaik Gym, bagi pamula cocok bana mancuboan dumbel. Dumbel punyo bantuak labiah ketek daripado barbel. Dumbel adolah sajenis alaik angkek beban bebas yang digunoan untuak latihan beban. Alaik iko dapek dipagunoan surang atau bapasangan. Bantuak dari dumbek ko, nyo labiah ketek dari barbel, tongkaiknyo labiah pendek, Cocok bana untuak pamula. Laki-laki yang yang biasonyo inyo fokus ka latihan dado dan pungguang biso mulai maangkek dumbel sakitar 5 kg. Untuak padusi yang nio maningkek an repitisi bisa mampagunoan alaik dumbel ko di mulai jo barek 2 sampai 4 kg. Itulah alaik yang biaso juo adi di gym.


Urang Bandung pasti tau jo McDonalds Dago atau singkeknyo biaso disabuik Mekdi Dago. Mekdi ko lataknyo persis bana di simpang Dago dan langsuang nampak palangnyo kalau lewat sinan. Mekdi Dago punyo 2 lantai dan fasilitasnyo cukuik langkok. Di kaduo lantai ado WC dan di lantai 2 tasadio musholla. Meja jo kursinyo pun banyak dan baragam, jadi acok dijadian tampek mangarajoan tugas oleh mahasiswa nan kuliah di dakek sinan. Di lantai 2 juo disadioan area untuak marokok dibagian lua. Untuak nan ndak nio makan disinan bisa pakai layanan drive thru. Kalau ka makan di tampek ancaknyo ndak baok kendaraan pribadi karno tampek parkirnyo ketek dan agak susah masuak nyo karno ado lampu merah.


Pertandingan sepak bola tagadang di dunia yaitu World Cup marupokan salah satu pertandingan nan sangek Ditunggu oleh saluruh  masyarakat di dunia. Di tahun 1930 marupokan awal dari World Cup iko dilangsungkan sacara resmi Di mana Uruguay marupokan tuan rumah pertamo dalam turnamen piala dunia iko. Pado awalnyo kompetisi iko diikuti sabanyak 13 negara nan baasal dari duo benua nan babeda Yaitu Amerika dan Eropa. Pertandingan pertamo balangsung pado tanggal 13 Juli 1930 di mana  ado duo pertandingan nan dilakukan sacara basamaan. Saat itu pertandingan dimenangkan oleh Perancis dan Amerika sarikat. Namun di saat final Uruguay sabagai tuan rumah masuk malawan Argentina. Saat itu di depan 93.000 penonton nan baasal dari saluruh dunia ikut manonton pertandingan tersebut sacara langsung di stadion manyaksikan Bagaimana Uruguay mamenangkan pertandingan. Dan saat itu Uruguay ditetapkan sabagai pemenang pertamo World Cup.


Patandiangan ranang juo ado aturannyo, yang alah disepakati jo diterapkan urang di saluruh dunio yang diterapkan dek Federasi Ranang Internasional. Ado bamacam gaya ranang, ado bebas, gayo dado dan gayo pungguang dan lain-lain. Langkah-langkah untuak bisa malakuan ranang gaya bebas. Patamo teknik maluncua, kaduo palajari gerakan tangan, katigo palajari juo gerakan kaki, siap tu atua panapasan, latihan dan jan takuik barado di aia. Paraturan ranang juo ditantuan dek macam gaya yang dipakai pado saaik itu. Patandiangan ranang marupokan aktivitas dengan manggerak an tubuh ka aia, tangan, kaki jo bahu. Katiko mancaliak urang yang malakuan patandiangan ranang, biasonyo awak juo maraso sasak angok.


Kantua adolah tampek dimano awak bisa bajumpo jo banyak urang. Dari sakan banyak urang nan karajo di kantua ado banyak tipenyo diantaronyo.  Ado nan namonyo pamimpin, biasonyo pamimpin adolah urang nan didangaan, di hormati dan di hargai, mereka ko takun dan sarius jo apo nan di karajoan. Nan ka duo ado pulo mikromanejer, biasonyo urang ko mangawasi bawahannyo tarlalu ketat sahinggi agak kurang disukoi. Salanjuiknyo ado tipe panuah samangek, nah tipe iko biasonyo banyak mangecek, suko batindak sacaro spontan dan suko mangarajoan banyak hal basamoan. Ado pulo nan sistematis, nan mangarajoan sasuatu harus baurutan. Anti sosial, kalau nan iko labiah sanang karajo dan maabihan wakatu surang. Kalau nan humoris biasonyo urang nan bisa mancairan suasana dan manyanangan. Ado pulo nan pamaleh, nan indak mangarajoan karajonyo sampai salasai. Kabaliakan dari pamaleh ado tipe nan over atau karajo balabiahan, iko urang nan indak manolak karajo apo sajo dan salalu di karajoannyo.


manonton film kini ko ndak paralu pai ka bioskop lai do, karano fil ko bisa ditonton malalui aplikasi yang namonyo netflix. di netflix ko lengkap sadoalah film, dari genre action, thriller, sciefi, drama, romantic sampai film kartun atau animasi. bahkan ado film nan hanyo di rilis di aplikasi ko. bahkan drama korea pun ado. lengkap bahkan, dari drama korea nan lamo sampai nan palaing terbaru se ado pulo. pokoknyo disiko cukuik sadoalah film, dari film nan lamo lamo mau pun film nan baru. untuak kategori film nyo pun ado pulo. jadi disiko sagalo kalompok umua dapek manonton film di aplikasi ko.


Papatah mangecekan buku adolah jendela dunia. Kagunoan buku memang indak bisa dipungkiri kalau awak dapek banyak manfaat contohnyo manambah wawasan dan mangetahui banyak hal nan awak alum pernah tau atau alum tapikian sabalumnyo. Mambaco buku dapek dijadian untuak maiisi waktu luang. Mambaco buku indak untuak anak ketek se tapi sado kalangan dapek mambaco buku baik itu remaja, dewasa, ataupun lansia. Buku nan dapek dibacopun banyak ragam contohnyo buku ekonomi,sejarah,ataupun buku carito. Salain itu, mambaco buku dapek mangubah seseorang sacaro indak langsuang baik itu kepribadiannyo maupun kecerdasannyo. Sahinggo mambaco buku diwaktu luang adolah kegiatan nan paliang dianjurkan bia waktu nan dipakai indak tabuang sio-sio.


Saat iko desain motor dan caro penggunaannyo nan alah bakembang darisabelum-sebelumnyo mambuek penggunanyo dapek manghemat atau mampermudah. Seperti teknologi takini nan cukuik booming di Indonesia yaitu keberadaan motor listrik. Motor listrik iko alah dikeluarkan di negara-negara lain sabelumnyo namun untuak Indonesia Belum lama iko alah baedar banyak. Motor listrik merk Honda U-GO mamiliki desain nan sama seperti motor-motor sabelumnyo dengan duo roda dan mamiliki jok motor serta Letakkan kaki. Selain itu jugo mamiliki stang motor dan  komponen-komponen dasar lainnya. Namun nan mambedakan motor listrik dengan motor lain yaitu bahan bakarnya. Untuak motor listrik manggunoan baterai nan dapek diisi ulang manggunoan listrik sahinggo indak diparalukan lagi mambali bensin maupun bahan bakar lain. Walaupun begitu daya tempuh dari motor listrik iko jugo indak jauh babeda dengan motor variasi lain karano inyo mamiliki duo baterai nan dapek tembus hingga 133 km.


MacBook Pro marupokan salah ciek keluaran Apple untuak manunjang kebutuhan penggunanyo sahinggo dapek mampermudah segala kegiatan penggunanya. Mamiliki desain seperti laptop pada umumnyo yaitu dengan monitor dan tasedia keyboard serta mouse-nya. Mamiliki motif nan babeda dengan warna nan babeda pula. MacBook Pro di desain dengan bentuk nan lebih tipis darisabelumnyo namun dengan layar nan lebih lebar sahinggo tampilan layar akan lebih lebar pula. Tombol-tombol pada keyboard lengkapi dengan lampu sabagai penerang sahinggo  mamudahkan penggunanyo untuak mangetik walau dalam keadaan gelap. Saat iko MacBook Pro nan keluaran tabaru mamiliki warna hitam namun dengan desain nan indak jauh babeda dari MacBook keluaran sabelumnya.


Katiko saurang wanita sadang masa menstruasi mako inyo indak dapek malaksanakan kewajiban wajibnyo sabagai saurang muslim. Namun ado beberapa amalan nan dapek dilakukan agar tetap mandapek pahala dan untuak mancari ridho Allah. Nan partamo yaitu mambaco Alquran namun malalui perantara atau indak langsung manyentuh Alquran. Amalan nan kaduo nan dapek dilakukan yaitu jo perbanyak dzikir. Nan katigo yaitu mandangakan ceramah atau tausiyah sahinggo batambahlah pengetahuan tentang ajaran agama. Kaampek, malakukan sadekah kalimo, manjago tali silaturahmi jo urang lain agar dapek malancarkan rezeki dan manambah pahalo. Kaanam, mandangakan urang nan sadang mangaji sahinggo kita pun dapek mangikutinyo di dalam hati. Lalu babuek baik kapado sasama sahinggo dapek manjaga hubungan dan tali silaturahmi.


Samsung s22 adolah hp cerdas kaluaran merek tanamo, yaitu samsung. HP iko mampunyoi banyak sakali kaunggulan. Samsung s22 dijua dengan hargo sakitar 10 juta sampai 12 juta. Hargo hp ko maha karano hp ko manawarkan banyak spesifikasi unggulan. Hp ko mampunyoi RAM sajumlah 8 GB. Kamudian, hp iko alah mampunyoi jaringan 5G. Simcard hp ko lah basifat dual nano sim. Untuak layarnyo, samsung s22 mampunyoi ukuran 6.1 inci. Kamudian hp ko mampunyoi resolusi 1080x2340 pixels. Memori internal samsung s22 cukuik gadang, yaitu 128 GM sampai 256 GB. Kamera samsung s22 ado 50 mega pixels. Samsung s22 indak mampunyoi memori eksternal.


Kalau kalian punyo anak nan berbakat di bidang olahraga jan kalian halangi. Dukuang anak kalian untuak bisa mangembangkannyo. Jan kalian anggap katiko anak kalian suko baolahraga itu adolah hobi dan karajo nan sia-sia . Apolai kalian maanggap itu hanyo karajo bamain-main dan mambuang wakatu.  Kesuksesan anak tu ndak cuma mandapek an nilai rancak di sakolah. Cubo lah caliak bara banyaknyo atlet di lua nagari tu nan sukses. Manuruik ambo, kalian urang tuo nan masih bapikia mode itu harus mampabanyak pergaulan tarutamo jo urang-urang kota sahinggo tabuka pangana kalian. Jan terpaku dengan pikiran kuno juo nan maharuskan anak pandai matematika, fisika, biologi, dan mato pelajaran sakolah lainnyo.


Tubuh ideal merupakan salah satu tujuan banyak padusi maupun jantan. Untuak mandapekan tubuh nan ideal dapek dimulai dari mengkonsumsi sayua jo buah. Salah satu buah nan elok untuak dimakan untuak manjago tubuh atau barek badan yaitu pepaya atau kaliki. Buah kaliki merupakan buah nan rancak untuak mampalancar pencernaan. Siklus pencernaan nan lancar dapek mambuek menghindari tubuh dari panyakik bahayo nan bisa manyerang lambung atau usus. Mengkonsumsi buah kaliki pun dapek maagiah manfaat untuak manyehatkan kulik sahinggo kulik dapek tetap lembab. Konsumsi buah mampunyoi banyak keuntungan, khususnyo buah kaliki. Tapi paralu diingek,buah iko pun dapek mambuek panyakik kalau dikonsumsi dalam jumlah nan balabiah.


Urang nan batatanggo tantu indak tingga surang di daerah parumahan inyo. Kebanyakan urang kalau alah sibuk jo urusan inyo kadang indak paduli jo apo nan tajadi di sakaliliang inyo. Bantuak urang kota misalnyo kan beda jo urang desa nan kalau di lingkungan batatanggo mereka saliang tolong manolong. Kalau ado apo-apo saliang manolong bak itu juo kalau ado acara pasti awak sebagai tatanggo nan elok akan manolong. Kalau memang alun bisa manolong, kecek an alasan awak dan jan basikap acuah. Kareno manuruik ambo tatanggo nan elok itu suko manolong bahkan kadang sabalum diminta. Kahiduik an awak batatanggo di daerah awak akan taraso sangaik harmonis dan jauah dari sikap hiduik surang-surang se.


Salain sepakbola, futsal adolah olahraga lain nan manjadi favorit ambo sajak dulu. Futsal manjadi favorit ambo karano iko adolah satu-satunyo olahraga yang bisa manjadi alternatif dari sepakbola. Futsal punyo lapangan nan labiah ketek dan itu mambuek tanago nan dibutuahkan untuak bamain futsal labiah saketek daripado sepakbola. Hargo lapangannyo pun labiah murah futsal dibandiang sepakbola. Lapangan futsal biasonyo disewakan dengan hargo 150.000 sampai 250.000 sa-jam. Salain itu, olahraga futsal pun sadang bakambang pesat akhir-akhir ko. Hal iko mambuek lapangan futsal jadi samakin gampang untuak ditamui. Jumlah pamainnyo pun labiah saketek daripado sepakbola. Jadi indak paralu banyak urang untuak mamainkannyo.Futsal tetap bisa dimainkan walaupun anggota kito hanyo ado 10 urang, sadangkan sepakbola indak bisa dimainkan dengan jumlah anggota kurang dari 22 urang.


Kito harus mulai baraliah dari manggunokan motor biaso manjadi pangguno motor listrik. Hal iko karano motor listrik mampunyoi banyak fitur unggulan nan ditawarkan. Dilansir dari laman zurich, saindaknyo ado 5 alasan baa kok kito harus mampunyoi motor listrik. Partamo, motor listrik mampunyoi suaro nan haluih. Kaduo, motor listrik mampunyoi efisiensi nan tinggi. Katigo, motor listrik adolah tipe kandaraan nan ramah lingkuangan. Hal iko disababkan karano indak mangaluakan emisi gas. Kaampek, motor listrik mampunyoi akselerasi nan spontan. Kalimo, motor listrik mampunyoi parawatan nan murah dan mudah sahinggo bisa manakan pangaluaran. Salain itu, motor listrik itu dikatahui juo mampunyoi biaya isi ulang tanago nan murah sarato cukuik hemat bahan bakanyo.


Penyiaran dan konten pado tipi ado namonyo acara. Ado babagai caro untuak manyiarkan konten tipi nan dapek disiarkan. Partamo tayangan partamo atau tayangan pardaan, sabuah badan produksi manghasilkan acara nan tadiri dari ciek atau babarapo episode nan kamudian ditayangkan dalam sabuah stasiun tipi atau jaringan tipi nan alah mambayia untuak prosuksi itu surang ataupun alah manarimo lisensi acara tasabuik dari produsen aslinyo. Kaduo ado namanyo Sindikasi panyiaran, istilah umum nan digunoan untuak manggambarkan panggunoan acara salanjuiknyo (satalah tayangan partamo). Hal iko indak sajo mangatur tayangan lanjuik an di negara nan samo (jo tayangan perdananyo), tatapi panggunoan internasional nan mungkin alah indak lai diurarus  dan bahubuangan dek produsen aslinyo.


Tahun 2018 Lisa bartemu jo Dinda di salah ciek acaro orientasi siswa nan diadakan oleh sakola mereka. Lisa nan alum mangenal Dinda saat iko mamutuihkan untuak manyapanyo talebih dahulu. Saat itu Dinda hanyo mambalas sapaan dari Lisa jo senyuman. Maraso respon Dinda baik, Lisa  mamutuihkan untuak mancari tahu lebih banyak takait Dinda agar inyo dapek barkawan. Satalah mangobrol cukuik lama mereka pun kini manjadi kawan baru. Satalah kelas ditentukan tanyata mereka barada di kelas nan sama dan kini Mereka pun manjadi kawan sebangku. Di tahun partamo mereka mamiliki hubungan nan sangek baik sahinggo mereka sering bana pergi barmain dan manghabiskan waktu barsama. Namun di tahun kaduo Lisa indak sekelas lagi jo Dinda sahinggo inyo indak mamiliki waktu banyak untuak barmain. Dan kini hubungan Lisa dan Dinda mulai merenggang namun mereka masih barkawan.


Urang-urang suko makan sayua nan alah dimasak talabiah dahulu, tapi sananyo masak sayua harus diparatian bara lamo wakatu mamasaknyo. Ado baragam kanduangan gizi nan ado pado sayua, contohnyo protein, lemak, karbohidrat, mineral, vitamin, serat, dan antioksidan. Sayangnyo, caro mamasak nan salah bisa mambuek kanduangan gizi nan ado di sayua jadi bakurang. Misalnyo dengan mamasak sayua dengan wakatu nan lamo. Maabuih sayua talalu lamo kironyo bisa mangurangi kanduangan vitamin c nan ado di sayua karno vitamin c tu sensitif jo paneh dan mudah laruik dalam aia. Salain itu mamasak talalu lamo bisa marubah raso sayua, contohnyo sawi. Sawi kalau lamo diabuih akan jadi labiah paik.


Ado kawan ambo namonyo Ratih. Kecek urang suaronyo ko rancak. Satiok ado acara keagamaan apopun baik itu di sekolah, di masajik, dan lain-lain pasti inyo nan selalu disuruah untuak mambaco saritilawah. Kebetulan dek ambo ndak satu sakolah dan tingga ndak dakek rumah jo si Ratih ajdi ambo ndak begitu tau. Pernah suatu katiko, ambo diajaknyo untuak pai ka salah satu acara MTQ tingkek kota di salah satu masajik gadang di Sumatera Barat. Ternyato inyo adolah salah satu pesertanyo. Memang rancak suaronyo melantunkan ayat suci Al-Qur'an tu. Ternyato katiko ambo tanyo apaknyo dulu acok lo ikuik MTQ sarupo ko. Nan maajaan si Ratih ko mambaco Al-Qur'an ruponyo apaknyo. Emang buah jatuah ndak jauah dari pohonnyo.


Ajaran manganai zakat bagi umat muslim penting untuak diketahui. Zakat marupokan bagian dari rukun islam nan barado di urutan nomor tigo. Zakat marupokan kegiatan nan harus dilakukan oleh ummat islam untuak mambagikan sabagian hartanyo untuak mansucikan diri dan untuak sabagai pangingek akan harta nan didapek kini bukanlah sakedar punyo pribadi tetapi punyo Allah. Tapi, dalam kewajiban manunaikan zakat pun ado peraturan dan ketentuan dalam pelaksanaannyo. Ketentuan dalam pambarian zakat pun hanyo sanilai 2.5 persen dari pendapatan. Dan jiko nio untuak mambari labiah banyak dapek dilakukan sadakah atau infaq. Mako dari itu, melakukan zakat penting untuak dilaksanakan agar dapek mangasihi sesama umek manusia.


Hari rayo tu adolah hari nan paliang ditunggu-tunggu dek kaum muslimin muslimat. Baik itu idul fitri maupun idul adha. Satiok perayaannyo pasti disambuik dengan suka cita. Bagi keluarga nan ado di rantau hari rayo ko pasti banyak nan pulang karano di hari ko lah biasonyo keluarga besar bakumpua. Biasonyo di hari rayo ko urang pado masak-masak. Makanan khas hari rayo ko antaro lain ado randang, opor ayam, dan lontong Padang. Selain itu, nan jadi ciri khas hari rayo ko biasonyo awak manunggu-nunggu pembagian THR (Tunjangan Hari Raya) dari sanak saudara. Tapi nan sangat disayangkan kalau hari rayo bagi awak nan di rantau tuadolah harago tiket pasti naiak.


Rumah Joglo adolah salah satu rumah adat dari Indonesia nan berasal dari suku Jawa. Rumah adat ko punyo 4 buah tiang utama nan dikenal dengan sebutan sako guru. Tiang ko fungsinyo untuak manyangga rumah jo atoknyo nan tabuek dari kayu. Rumah joglo ko ndak hanyo sabagai tampek tingga . Satiok suduik rumah ko punyo makna tersendiri. Contohnyo se teras rumah joglo ko nan lapeh se tanpa sakek nan mamiliki makna kalau tali silaturahmi tu harus dijalin salueh-luehnyo tanpo ado bateh apopun. Ndak sado urang jawa bisa mambangun rumah ko. Soalnyo untuak mambangunnyo butuh biaya gadang, sahinggo rumah joglo ko acok dijadikan sebagai panantu kelas atau level dari status sosial seseorang.


Kapatang ado tetangga ambo sabalah rumah mangadu ka amak ambo. Keceknyo laki nyo diubek an dek urang dan lah saminggu labiah ndak nio kalua-kalua kamar. Paniang nyo jadinyo soalnyo lakinyo jadi bantuak urang gilo. Kalau basuo jo urang pasti manggigia bantuak urang ka di bunuah. Tantu amak ambo ndak bisa apo-apo. Amak ambo hanyo manyabaan ibuk ko dan manyuruah untuak tetap basarah diri dan minta pertolongan ka tuhan karano apopun nan tajadi di muko bumi sadonyo atas kehendak Allaah. Yakin se Allah tu akan manolong awak karano Allah maha manguasoi sado nan ado di dunia tamasuak dari kejahatan makhluknyo sarupo sihir. Kun fayakun. Kalau kecek Allah terjadi mako tajadilan.


Arung jeram marupokan olahraga ekstrem nan batampek di alam tabukak, tapeknyo di sungai nan mampunyoi jeram-jeram. Olahraga ekstrem ko lah ado samanjak abad ka 19. Urang nan manamukan olahraga arung jeram adolah saurang pramuka nan barasal dari Amerika. Namo urang itu adolah John McGregor. McGregor manamukan olahraga arung jeram katiko mamimpin ekspedisi sungai di Colorado. Parahu nan digunokan dek McGregor katiko itu adolah parahu siso parang dunia bajenis pontoon. Meski nan manamukan olahraga arum jeram adolah McGregor, urang nan disabuik sabagai bapak arum jeram dunia adolah Mayor John Wesley Posell saurang tantara Amerika. Hal iko tajadi karano ekspedisi Mayor John di Sungai Colorado diabadikan.


Dibulan puaso, katiko Ilham mangadoan acara babuko basamo jo sanak-sanaknyo dari babagai daerah nan kini sadang takumpua di salah satu rumah makan nan terkenal di daerahnyo.  Ilham mamasan makanan sasuai jo permintaan nan alah dicatat dalam buku khusus orderan. Sambia manunggu waktu babuko tibo, Ilham jo sanaknyo maota membahas masa-masa ketek dulu dirumah inyiak. Babarapo minik sebelum buko puaso, pasanan nan alah dicatat sampai ka meja. Akhianyo tibolah waktu buko puaso. Ilham maawali jo baco do'a basamo dilanjuik minum aia teh. Sampailah tibo waktunyo Ilham tibo-tibo mual dek gara-gara inyo indak sangajo mamakan potongan ketek daging jawi didalam makanannyo nan alah tatuka jo sanaknyo nan lain. Ilham paliang indak suko samo olahan daging jawi walaupun itu saketek atau indak tacium baun daging. Akhianyo, Ilham mangganti makanan nan lain untuak inyo makan buko puaso.


Siapkan media tanam. Caro mananam tanaman hidroponik barikuiknyo yaitu manyiapkan tanamannyo. Dunsanak bisa manggunoan cocopeat (sabuik karambia) dan arang sakam jo parbandiangan 1:1. Campua rato kaduo bahan tasabuik lalu siapkan pulo sumbu karano pananaman hidroponik ko jo sistem MickSumbu nan dapek dunsanak gunoan dapek dari kain flanel, kain nan mamiliki dayo serap nan sangek tinggi. Dengan dayo serap nan tinggi tasabuik, nutrisi dapek sampai sacaro elok ka media tanam. Siapkan Tandon Nutrisi dan Pot. Tandom nutrisi dan pulo pot dapek dibuek dari barang bekas barupo stoples atau cup bekas. Pananaman bibit nan alah siap pindah baumua 25 sampai 30 hari sasudah samai. Siram media semai manggunoan aia sabalum diacabuik.


Manuruik dokter, maminum aia detox dapek mambaok kesehatan untuak tubuh dan kulik. Minuman sehat nan banyak disarankan untuak urang nan sadang manjalani diet yaitu aia minum angek dicampua jo perasan limau. Minuman iko bafungsi sabagai minuman detox untuak mampalancar metabolisme dan pembakaran kalori didalam tubuh. Tapi sabagian urang nan mampunyoi panyakik asam lambung, mereka mahindari maminum iko karano takuik dapek mambuek naiak asam lambung. Minuman nan disarankan untuak mengurangi paruik buncik iko akan cocok untuak urang nan tubuhnyo dapek manarimo sahinggo mengkonsumsi sasuai jo tingkek nan alah direkomendasi jo tingkek toleransi  tubuh ka makanan atau minuman tatantu penting untuak diparhatian


Ado banyak artis nan tatap Nampak mudo walaupun usianyo alah tuo. Kironyo iko karano rutin manjago pola makanan nan sehat jo manjago olahraga. Salah ciek olahraga nan acok dikarajoan artis adolah yoga.  Yoga ko marupoan olahraga tubuah jo pangana. Jadi olahraga ko fokus ka kakuatan,kalanturan, sarato jo panafasan. Hal iko baguno untuak maningkekan kasehatan mental jo fisik. Kini awak bisa malakuan yoga di dangau masiang-masiang jo caro mancaliak tutorial youtube. Alah banyak kini tutor yoga nan mambuek video di youtube, jadi awak bisa manirunyo. Ado banyak janih yoga takah yoga bikram, yoga ashtanga, yoga inyengar, yoga vinyasa, yoga yin dan banyak sabagainyo. Janih yoga ko tagantuang garakan jo tujuannyo. Ado banyak manfaat yoga takah manguangan stes, manjago bantuak tubuah, mancagah gangguan pancernaan dan lain sabagainyo. Mako dari itu marilah mulai iduik sehat jo rutin malakuan yoga


Banyak urang nan nio bana mampunyoi Laptop Apple. Namun, indak sadoalah urang bisa mamilikinyo kareno haragonyo yang maha. Laptop apple ko maha kareno memang manggunoan operating system (OS) yang babedo dari yang lain. Kalabiahan apple ko memang banyak bana salah satunyo hardware nyo yang bakualitas tinggi. Untuak itu nan punyo pitih labiah atau sadang mancari laptop. Bisa manjadian laptop merek apple ko sabagai pilihan yang tapek untuak daya taha yang tinggi dari laptop ko. Balilah laptop apple ko untuak kalian nan punyo pitih dan bisa mambalinyo. Kareno laptop iko memang indak diraguan lai kecapek an nyo dan banyak kalabiahan dari laptop merek apple ko.


Pado tangggal 30 September 2009 Sumatera Barat khususnyo kota Padang mangalami gampo nan sangaik gadang dengan kekuatan 6,7 SR sahinggo meluluh lantahkan kota Padang. Sebanyak 1.117 nyawa melayang, 1.214 jiwa luko barek, 1.688 luko ringan. Dengan itu dibangunlah sabuah monumen nan dinamokan tuga gampo di kota Padang. Monumrn gampo diresmian oleh Pemerintah kota Padang tanggal 30 September 2010. Di bagian tangah monumen ado batu marmar warna hitam nan ditandatangani dek Andreas Sofiandi sabagai ketua Himpunan Bersatu Teguh  dan tando tangan Dr H Fauzi Bahar MSI sabagai wali kota pada saat itu. Selain tu, tadapek duo mato managih, suasana gampon, dan 393 namo-namo korban gampo nan maningga yang berasal dari kota Padang. Sampai kini tugu gampo masih acok dikunjuangi dek para wisatawan.


Banyak urang nan mangiro apo nan nyo miliki kini adolah sapanuahnyo miliknyo. Mereka bapikia apo nan nyo dapek an bukan lain adolah karano hasil karajo karehnyo. Padohal sabananyo razaki tu dari Allaah dan harus dibaliak an baliak kapado Allah. Tapi ba a caro mambaliak an nyo? Caro awak untuak mambaliak an razaki nan Allah agiah ka awak adolah dengan caro basyukur terhadap razaki nan awak dapek dengan maagiah sadakah kapado urang nan kurang mampu. Anggaplah urang-urang nan kurang mampu ko sabagai perwakilan dari Allah tampek awak mambaliak an razaki tu. Dalam rukun Islam ka 4 pun ado perintah dari Allah untuak mabayia zakat. Untuk ketentuannyo adolah 2.5 persen dari penghasilan awak sabulan.


Ambo pernah makan makanan yang awalnyo ambo ndak suko bana karena bahan masakan yang ado didalamnyo tu agak aneh se bagi ambo wakatu itu tapi kini ambo alah suko soalnyo lamak kiro e. Namonyo rujak cingur bayangan se lah bahan nyo tu dari iduang jawi tapi makanan ko populer bana di surabaya. Mandanga kato iduang se ambo alah ramang-ramang bulu tangan ambo, baa lah bantuak iduang sapi di makan. Awak caliak se jawi yang masih hiduik, iduang nyo tu kan tampe kumuah lah istilah nyo tapi dijadian bahan masakan. Ambo alah mangecek an ndak nio makan itu ka kawan ambo yang urang surabaya tapi dipaksonyo keceknyo cuboan se lah dulu jan bayangan iduang jawi tu, sambil tutuik mato ambo disuoak an jo kawan ambo pas alah ambo kunyah dan dirasoan bana kiroe lamak juo.


Kami salokal alah punyo niek untuak pai jalan-jalan waktu libu semester tibo. Akhirnyl duo hari lai kami nio bagi rapot dan setelah itu kami langsuang liburan ka duo tampek. Kami alah punyo jadwal kegiatan pemberangkatan, waktu tibo dan waktu pulang jadi alah tajadwal sadoalah nyo. Duo tampek yang dimaksud itu adolah ka pantai untuak main aia dan mancaliak sunset, ciek lai kami nio ka bukik bintang pado malam hari untuak menikmati rancaknyo malam dari ateh bukik bintang tu. Rencano ko tantunyo akan terealisasikan soalnyo kami salokal alah magiah iuran piti ongkos ka bendahara dan alah siap untuak manyewa mobil untuak jalan-jalan.


Ado banyak macam olahraga sabananyo untuak mailangan stres Bantuak farhan kalau inyo sedang stres pasti larinyo ka Bola. Bola kaki lah caro inyo untuak mailangan stres. Ado babarapo aktivitas sahari-hari yang mambuek farhan ko stres, jadi inyo lakuan olahraga bola kaki ko. Lapangan olahraga bola kaki kan gadang bana, hijau laweh lah lamak. Farhan ko lamak se rasonyo balari mailangan stres katiko bamain bola. Ciri lapangan bola nan dikecek an farhan tu bantuak lapangan pado umnyo, ado banyak pohon disakaliliang, lantainyo semen dan ado cat warno hijau, lapangannyo laweh. Memang dek kareno itu farhan jadi bamain bola kalau alah stres.


Handphone seperti yang awak ketahui adolah alaik telekomunikasi elektronik duo arah yang bisa dibaok kama-kama dan berbagai manfaaik lainnyo. Urang kini rasonyo indak bisa lapeh dari handphone. Banyak bana manfaaik dari hp dan berbagai juo jenis hp ko. Ado juo carito anak zaman kini yang mamaksoan kehendak mambali hp yang maha untuak kapuehan pribadi dan gaya-gaya an, tanpa tau baa urang tuo nyo mancari pitih. Untuak itu carilah Hp yang sasuai budget atau kemampuan awak, jan mamaksoan kahendak terhadap sesuatu yang alun bisa awak gapai. Kalau dipikia-pikia juo hp kini samo se bisa digunoan dengan caro yang samo saharusnyo awak basyukur.


Ado nan mangecek an kok mambarasiahan udang harus dibalah pungguangnyo supayo cirik-cirik di pungguangnyo tu kalua. Kalau ndak tu bisa keracunan. Jadi iko sabananyo cuma mitos yo sanak. Saat maolah udang mantah memang awak akan manamukan mode banang bawarna hitam nan talatak di bagian pungguangnyo. Banang hitam atau "vena" ko adolah saluran pencernaan udang nan memang ndak babahayo kalau di makan cuma akan mangurangi keestetikan dan kelezatannyo kalau di masak. Sebagian urang takuik dek warnanyo warna hitam. Jadi manyamoaannyo jo racun nan ado di makanan lain. Padahal isinyo ko biasonyo adolah kasiak sahinggo mambuek tampilan warnanyo jadi bawarna hitam. Jadi, ndak ba a mambarasiahan udang sampai ka pungguang-pungguangnyo cuma bukan karano takuik dek keracunan tapi untuak alasan kebersihan dan keestetikaan makanan.


Akhir-akhir iko banyak ditamukan alat masak nan dibuek dari bahan dasar alumunium. Alat masak nan tabuek dari bahan dasar alumunium banyak dipakai karano hargonyo nan tajangkau. Namun, walaupun hargonyo tajangkau, alat masak nan tabuek dari alumunium disabuik-sabuik mampunyoi dampak nan kurang baiak untuak kesehatan. Sabananyo ambo kurang setuju dengan pandapek tentang alat masak dari bahan alumunium iko. Manuruik ambo bukan hanyo alat masak nan tabuek dari alumunium sajo nan babahayo. Alat masak nan tabuek dari bahan-bahan salain alumunium pun mampunyoi resiko nan samo bahayonyo dengan alat masak nan tabuek dari alumunium. Salah satu contohnyo adolah alat masak nan babahan dasar teflon. Alat masak berbahan dasar teflon babahayo untuak kesehatan jikok tacampua ka dalam makanan.


Kalau awak caliak banyak anak mudo nan alah mamulai bisnis jo kawan-kawannyo. Ado nan mambuka restoran, toko baju, toko salendang, toko talakuang, dan masih banyak jenis macam usaho lainnyo. Ndak saketek lo dari anak-anak nan basusaho tu nan sukses sahinggo bisa mambahagiakan ka duo urang tuonyo di usia mudo. Mako dari itu, bagi kalian nan memang punyo niek untuak mambuka usaho jan manunggu tuo dulu. Fokuslah terhadap jenis usaho nan ingin kalian jalankan dari mudo kini. Mulailah untuak mampelajari dan mangumpuan pengalaman di bidang usaho tersebut. Pacayolah, samakin mudo kalian mamulai usaho mako samakin capek lo kesuksesan akan mandatangi. Intinyo selalu bausaho dan badoa kapado Allah.


Bagi anak kos nan hiduik jauah dari rumah, peralatan masak listrik sangek diparaluan untuak aktivitas mamasaknyo. Babarapo alat masak elektrik nan banyak dipakai yaitu teko listrik. Alek nan babantuak teko iko baguno untuak mamasak aia sampai mandidih. Barang populer dikalangan anak kos iko. dapek mamuek banyak aia tagantuang jo ukurannyo. Umumnyo, ukuran dari alek ko dapek mamuek 1 liter sampai 2 liter. Dinamoan teko listrik karano untuak alek dapek bafungsi haruih mamakai aliran listrik. Untuak menghantar listrik sahinggo aia dapek masak dipakailah kabel nan cukuik panjang.  Dibawah wadah babantuak teko tu, ado saperangkek masin jo kabel-kabel nan digunoan untuak maangekan aia.


Mangecek an lai tentang hal positf dan kalabiahan yang bisa awak lakuan dengan smartphone. Misalnyo dengan  mancari sesuatu yang awalnyo awak indak tau manjadi tau. Handphone ko kan indak sekedar dibali se tapi awak harus juo bisa marawaiknyo. Kareno haragonyo indak murah juo. Langkah langkah supayo hp awet ciek ko bisa kalian cubo. Patamo salalu barasiahan dabu yang manempe, kaduo pakailah charger hp yang original, katigo hapuslah aplikasi yang indak tapakai, siap tu jan mamainkan hp katiko sedang di charger, bersihkan cache dan jan maisi daya baterai sampai mati bana hp tu. Mungkin itu yang bisa kalian lakuan untuak manimalisir karusakan dari hp awak.


Ditangah hutan Dayang Sumbi tingga basamo suaminyo yaitu anjiang nan salalu basamonyo katiko itu. Dari pernikahannyo, Dayang sumbi malahiaan anak laki-laki nan banamo sangkuriang. Alah baranjak remaja, sangkuriang nan hanyo mangetahui amaknyo tanpa tau siapo ayahnyo itu mandapekan tugeh yaitu mancari dagiang rusa. Sangkuriang dikawani samo anjiang nan salalu basamonyo samanjak lahia itu. Di hutan sangkuriang manyuruh anjiang tasabuik untuak mangaja kandiak namun anjiang tasabuik manolak. Hal itu mambuek sangkuriang berang dan indak sangajo mamanahnyo sahinggo mambunuh anjiang tasabuik. Sangkuriang pun maambiak hati anjiang tasabuik dan maagiahnyo ka amaknyo. Satalah masak, barulah sangkuriang maagiah tau kalau itu adolah hati dari anjiangnyo bukan hati rusa. Mandanga itu, sangkuriang ditokok sampai kapalonyo taluko. Karano takuik baliak karumah, Sangkuriang mamutuihan untuak bakelana maninggaan Dayang Sumbi. Satalah baranjak dewasa, sangkuriang basuo samo padusi rancak dan baniek untuak mampasuntiangnyo. Namun, satalah babarapo lamo barulah mereka tau kalau inyo adolah amak dan anak. Sangkuriang nan alah talanjur cinto buto samo amaknyo pun tetap mamutuihan untuak mampasuntiang amaknyo. Mandanga itu, amaknyo maagiah syarat mambangun bendungan dalam samalam. Hampia salasai bendungan tasabuik dibangun dengan bantuan paro jin, dayang sumbi manokok lasuang untuak mangicuah sangkuriang kalau hari alah pagi dan otomatis usahonyo tasabuik gagal. Karano inyo gagal sangkuriang pun mangamuk dan mambaliakan perahu dan jadilah tangkuban perahu.


Kalau kalian nio mambali HP baru, rancaknyo jan tangguang-tangguang. Balilah HP kaluaran terbaru dari iphone, yaitu iphone 14. HP iko harus kalian punyo karano iphone 14 mampunyoi banyak kaunggulan. Dilansir dari laman merdeka.com, iphone 14 saindaknyo mampunyoi 6 kaunggulan nan ditawarkan kapado konsumennyo. Kaunggulan partamo dari iphone 14 adolah desainnyo nan elegan dan mewah. Hal iko tantunyo mambuek mato urang nan mancaliak manjadi segar. Lalu HP iphone 14 mampunyoi layar nan leba sahinggo cocok dipakai untuak manonton atau main game. Katigo, iphone 14 mampunyoi dayo baterai nan labiah tahan lamo dibandiang iphone terdahulunyo. Kamudian kinerja chipset dari iphone 14 ko sangaik baiak. Kamera dari iphone 14 pun labiah unggul daripado iphone nan lain. Terakhir, iphone 14 mampunyoi fitur emergency SOS via satelit.


Kalau pai ka bar, pasti akan macaliak urang nan mamakai baju kameja dan rompi nan rapih di baliak meja bar. Urang tasabuik adolah bartender. Bartender adolah urang nan ahli dalam mambuek minuman di bar. Salain itu bartender punyo tangguang jawab untuak manciptoan resep-resep minuman baru. Wakatu mambuek minuman, biasonyo bartender ko malakuan atraksi untuak manarik dan mahibur palanggan. Atau kadang bartender maajak palanggan nyo maota untuak mambuek palanggan nyaman. Bartender bisa manjadi daya tarik surang untuak bar tasabuik, karno pangunjung bar bisa manjadi palanggan dek suko jo bartender atau minuman nan dibuek nyo. Dek itu ndak subarang urang bisa jadi bartender.


Balik sekolah Andi  singgah sabanta ka salah ciek warung dakek sekolahnyo untuak nongkrong basama kawan-kawannya. Mareka biasanyo main bareng game online yaitu mobile Legends. Saat itu mareka akan mambentuk  ciek tim untuak malawan orang lain nan sadang baada dalam game tasabuik. Saat itu suasana sangek heboh karano kawan-kawan Andi beserta Andi marupakan orang nan cukuik  pandai dalam bamain mobile Legends sahinggo mareka lebih manikmati permainan ini. Saat bamain game mobile Legends tiba-tiba ado nan manelpon ka HP Andi sahinggo permainan pun tahentikan. Namun kawan-kawan Andi nan sadang barado dalam game indak mangeluarkan game tasabuik tapi tetap malanjutkannya. Sadangkan Andi nan manerima telepon ya hanyo bisa mangangkatnyo karano itu adalah telepon dari ibunyo. Karano mandapek pesan untuak capek balik Andi pun capek-capek masuk ka dalam game kembali dan malanjutkannya. Satelah permainan selesai Andi langsuang balik.


Gaya hiduik bisa barubah sairing bakembangnyo zaman. Bak itu juo kapado urang desa, kini awak mangecek an gaya hiduik urang desa di era modern. Banyak hal yang bisa manyebabkan parubahan gaya hiduik. Apolai kini alah ado peran sosial media di gadget nan awak pakai. Misal kini alah canggih bana teknologi, urang desa pun bisa tau sagalo hal nan elok malalui Hp. Misal inyo indak tau baa caro mamasang set top box. Mereka langsuang tau kareno mancaliak langkah nan ado di internet. Pas dicari langsuang kaluah langkahnyo. Patamo sambuang kabel antena ka STB, kaduo sambuang kabel RCA ka kabel STB, katigo nyalaan tv, siap tu ambiak remote dan pilih mode tv analog.


Ado dakek rumah ambo urang nan manjua minuman segar. Namo tampek nyo Yoiko Es Duren dan Pokat Kocok. Ndak cuma es durian dan pokat kocok nan nyo jua. Tapi ado lo menu varian yakult mode leci yakult, magga yakult, dan jeruk yakult. Kalau hari sadang angek-angeknyo pas bana makan iko. Dari banyak varian yakult nan nyo jua ambo paliang suko jo Leci Yakultnyo.  Ndak ado lawan. Asam manih dari leci nyo baraso, asam yakult nyo baraso lo, ditambah jo isian poping bobanyo nan warna-warni pacah-pacah dalam muluik kalau tagigik. Ambo emang suko minuman nan asam manih mode ko. Labiah segar taraso dari pado nan cuma manih se.


Joseph Henri Maurice Richard tarkenal jo julukannyo "Rocket" iolah pria bakawarganegaraan
Kanada nan baprofesi sabagai olahragawan dibidang Hoki Es. "Rocket" marupokan Julukan nan dibarikan Baz O'Meara karano kacepatan Richad nan luar biaso. Maurice Richard iolah pamain hoki nan dianggap tampan. Maurice Richard bamain untuak Montreal Canadians dari National Hockey League. Salamo musim NHL 1954-55, Maurice Richard mamukul hakim garis dan diskors. Hal iko manyababkan urang kahilangan aka nan maraso hukumannyo talalu kareh dan durasinyo talalu lamo. Pado 17 Maret 1955, patandingan partamo Kanada sasudah panangguhan Richard ditetapkan di Forum Montreal. Kahadiran Richard di patandingan itu sangaik mangajuikan, dan kamudian tajadi karusuhan. Katagangan mareda hanyo sasudah Richard mamohon dan mayakinkan para parusuah untuak kambali. Dipakirokan karusakan properti sanilai US$ 100.000.


Tampek nan rancak ado nan baru dakek danau singkarak namonyo bukik gagoan. pamandangnan nan bantuak di lua nagari, bantuak new zaeland nyo sumbar sapanjang mato mamandang disuguhi dek pamandangan danau singkarak nan subana rancak nan indak. Tapi, pajuangan untuak ka bukik ko yo indak lo mudah karano jalan nan masih ketek untuak manuju puncak nyo. Tampek wisata baru ko rami dek gara-gara ado yang dimasuak an ka internet dan manjadi tampek wisata tasambunyi di daerah solok. Panganjuang biasonyo tibo dek tau informasi dari sosial media. indak hanyo yang tibo dari solok sajo, dari lua kota pun banyak nan tibo untuak bisa bafoto jo pamandangan hamparan rumpuik hijau nan disambuik jo aia biru danau singkarak.


Transportasi wisata nan biaso kami pakai katiko studytour yaitu bus. Bus nan dapek mamuek sakitar 30 urang itu lah nan manjadi transportasi kami untuak ka tampek wisata nan kami kunjungi. Didalam bus, urang nan duduak didaerah muko kabanyakan pado lalok atau main handphone. Didalam bus ado tampek duduak nan untuak baduo urang, dan ado pulo nan untuak batigo. Sadangkan di paliang balakang tampek duduk nan disadioan untuak limo urang. Nan duduak bagian tangah kabanyakan mancaliak-caliak jalan sambia maota-maota jo kawan sabalahnyo. Sadangkan nan bagian balakang nan kebanyakan diiisi dek urang jantan ko sibuk bamain game online basamo-samo. Salain itu ado nan banyanyi ataupun lalok. Suasana nan memang identik jo siswa nan pai basamo-samo.


Dalam manjalani ibadah wajib umat Islam yaitu mambaco Alquran ado perlu mangetahui adab katiko mambaconyo. Nan partamo mambaco Alquran haruihlah jo hati nan ikhlas sahinggo Allah maridhoi aktivitas nan dilakukan. Kaduo, diharapkan untuak barado dalam keadaan mulut nan basih katiko mambaco Alquran. Katigo, mambaco Alquran haruih dalam keadaan suci namun bagi sasaurang nan diberi keistimawaan saperti wanita sadang masa haidnyo mako diperbolehkan namun ado kesapakatan para ulama. Kaampek, mambaco Alquran haruihlah di tempat nan suci pula dan basih atau tempat nan dimuliakan oleh Allah saperti masjid. Kalimo, mambaco Alquran dianjurkan mangarah ke kiblat dan jo suasana nan tenang. Kaanam, katiko mamulai mambaco Alquran diawali lah jo mambaco basmalah.


Namo den salsabila aira diva biasonyo kawan-kawan den mamanggia den Diva. Aden anak katiko dari limo basaudara, memang kaluarga den bisa di kecekan banyak. Aden kini ko alah masuak ka dunia pakuliahan. Baru sajo 6 bulan nan lalu den di tarimo di salah ciek Universtas nan ado di dakek kota tampek den tingga. Karano den bukan dari kaluarga nan kayo-kayo bana jadi den butuah tambahan pitih masuak untuak manambah pitih lanjo ataupun mambali parangkek untuak kuliah den. Jadi den mulai mambuka usaho ketek ketek basamo jo kawan den. Usaho nan kami buka adolah manjua baju-baju bakeh atau kalau anak mudo manyabuiknyo thrift shop. Kami mamulai usaho ko jo manjua baju bakeh kami talabiah dahulu. Disitu kami bisa mangumpuan modal saketek-saketek untuak mampagadang usaho.


Soda tabuek dari aia biaso yang dibuek malalui proses karbonasi atau proses pancampuran karbon dioksida dengan tekanan tinggi. Salain tu, soda biasonyo manganduang pamanih buatan, pawarna, pengawet, kafein, sarato zat tambahan lainnyo. Dari ketek sampai kini ambo ndak suko jo minuman nan basoda. Mungkin karano ambo pernah trauma katiko kakak ambo maagiah minuman nan keceknyo lamak ruponyo pas diminum lidah langsuang raso tagigik dan manggaranyam. Samanjak tu ndak ado kainginan ambo untuak minuman basoda. Tapi, herannyo makin kamari makin banyak urang nan suko jo minuman jenis ko. Malah samakin banyak varian dan macam-macam jenis minuman basoda ko. Saran dari ambo jan acok-acok minum aia basoda karano beko bisa manyebabkan dampak negatif seperti mangalami obesitas, kerusakan gigi, dan lain-lain. Jan sampai manyasa dikamudian hari.


Sofia Latjuba adolah artis nan masih Nampak segar di umua 50 tahun. Hal iko karano inyo rutin malakuan yoga. Yoga ko marupoan olahraga tubuah jo pangana. Jadi olahraga ko fokus ka kakuatan,kalanturan, sarato jo panafasan. Hal iko baguno untuak maningkekan kasehatan mental jo fisik. Kini awak bisa malakuan yoga di dangau masiang-masiang jo caro mancaliak tutorial youtube. Alah banyak kini tutor yoga nan mambuek video di youtube, jadi awak bisa manirunyo. Ado banyak janih yoga takah yoga bikram, yoga ashtanga, yoga inyengar, yoga vinyasa, yoga yin dan banyak sabagainyo. Janih yoga ko tagantuang garakan jo tujuannyo. Ado banyak manfaat yoga takah manguangan stes, manjago bantuak tubuah, mancagah gangguan pancernaan dan lain sabagainyo. Mako dari itu marilah mulai iduik sehat jo rutin malakuan yoga


Waktu ambo liburan ka jogja, ambo paliang ndak saba untuak pai ka Candi Borobudur. Satiok ambo caliak urang nan pai liburan ka jogja pasti selalu bafoto di Candi Borobudur ko. Tapi ternyata candi ko ndak talatak di kota Jogja melainkan di kota Magelang. Pas pertamo kali ambo mancaliak candi borobudur ambo sangat terkesima. Soalnyo megah bana candinyo. Candinyo terhampar di tanah nan lueh, bangunannyo megah, batingkek-tingkek, ukirannyo sungguah detail dan sangat mempesona. Tampeknyo pun suci. Urang nan basarawa-sarawa pendek ndak buliah naiak ka ateh candi ko. Harus ditutuik pakai kain nan alah disadioaan dek urang candi. Dengan kemegahan nan nyo miliki patuiklah candi borobudur ko tamasuak ka 7 keajaiban dunia.


Alat-alat olaharaga samakin tahun samakin baragam modelnyo. Efektifitas alat nan dipakai untuak olahraga samakin tahun samakin ditingkek an. Biasonyo alat olahraga ko banyak kito jumpai di pusek olahraga nan biaso kita tahu jo gym. Urang nan nio baolahraga tantunyo mampunyoi tujuan nyo sampai pai ka tampek gym dan biasonyo kalau nio mamakai fasiliatas nan ado di gym kito harus mambayia. Atau kalau labiah murah urang biasonyo harus manjadi anggota minimal 1 bulan. Tujuan ka gym ado nan untuak sehat biasonyo rato-rato iko alasannyo, atau ingin mambantuak badan nan sasuai kainginan. Alat-alat nan ado di tampek gym banyak bantuaknyo sasuai jo apo nan nio kito butuahkan.


Olahraga taratur bisa maningkek an aktivitas utak. Latihan aerobik sabagai bagian dari olahraga dapek mambuek jantuang dan kalenjer karingek tapompa. Sistem kerajo ko dapek manigkek an ukuran hippocampus; area utak nan talibek dalam memori verbal dan pambalajaran. Itulah sababnyo mangapo rutin olahraga dapek maningkek an aktivitas dan kinerja utak. Olahraga dapek pulo maningkek an massa tulang jo otot. Sairiang batambahnyo umua, pantiang untuak malindungi tulang, pasandian, dan oto nan bafungsi manopang dan mambantu badan manggarik. manjago kasehatan tulang, sendir, dan otot tetap dapek mambuek kito tatap aktif. Manfaat olahraga mambuek lalok labiah bakualitas. Buek dunsanak nan payah lalok dan jarang mandapek an lalok nan bakualitas, dunsanak disarankan untuak malakukan olahraga sacaro rutin.


Sumatera Barat adolah salah satu tampek di Indonesia nan di dalamnyo ado banyak wisata alam. Salah ciek nyo ado di salah ciek tampek banamo Aripan. Angina barambuik namo tampeknyo. Angin barambuih nan talatak di Aripan. Angina barambuih barupo lereng bukik nan banyak ditumbuhi batang pinus. Sasuai jo namonyo disiko awak bisa manikmati angina sapoy-sapoy nan baambuih di lereng ko. Pamandangan kabawahnyo awak bisa mancaliak danau singkarak, hutan dan tampek tingga warga. Salain pamandangannyo nan acak awak indak paralu paniang jo makanan, karano walaupun tapalosok disiko alah banyak kadai nan manjua makanen. Disiko sangai cocok untuak manikmati sanjo basamo kaluraga. Tapi kini aden samo kawan kawan den se manikmati sanjo disiko.


Pasti sadoalah urang Indonesia tau apo itu Wayang. Wayang se tau apolai alaik musiak yang mangiringi pertunjukan wayang. Alaik musik tradisional tu banamo Gamelan. Gamelan barasa dari Jawa Tengah dengan jenis bunyi Idiofon. Caro mamainkannyo samo jo kulintang dan balerang, awak cukuik mamukua sasuai jo nada. Gamela tu dipukua-pukua jo alat pamukua dan umumnyo gamelan ko terdiri dari babarapo alaik musik instrumen dasa maupun pangiriang. Manuruik ambo itulah yang lamak awak danga katiko mancaliak pertunjukan wayang ado suaro-suaro musik dari gamelan dan alaik musik pangiriang untuak manambah suasano yang hikmat di pertunjukan wayang. Manggunoan gamelan pun indak payah bana kalau awak yang nio baraja.


Wisata alam taman nasional bromo tengger semeru marupokan wisata nan ado di malang jawa timur. wisata ko banyak di kunjuangi katiko libur hari rayo, libur sakola atau libur keagamaan lainnyo. disiko wisatanyo mawajiban kito untuak naiak jeep dari pihak pengelola untuak sampai ka lokasi wisata. untuak biayanyo adolah 75 ribu sampai 200 ribu pulang pai. katiko sampai di area wisatanyo tu awak disuguahan jo pamandangan kasiak sapanuahnyo disiko, untuak nan nio bakaliliang pun disiko manyewaan motor trail pulo untuak baputa puta mancaliak kaindahan wisata alam di gunuang bromo ko. jadi ayuk ka bromo basamo kawan kawan untuak manikmati wakatu liburan semester ko!


Ado urang nan mangecek an kalau sadang hamil jan banyak bana makan mangga. Padohal memang biasonyo urang nan hamil suko jo mangga tapi ndak saketek lo yang ndak suko makan mangga ko. Untuak ibu hamil makan buah tantu lah penting soalnyo banyak kamdungan nan elok didalamnyo. Ibu hamil juo harus melengkapi vitamin dalam tubuh nyo salah satunyo vitamin A. Vitamin A ko ado dalam mangga jadi untuak yang sadang hamil ndak baa gai konsumsi lah mangga dan buah nan lain. Mangga juo punyo sumber vitamin C dan A yang tinggi. Kakurangan vitamin A saat persalinan akan berdampak pado kekebalan tubuh yang randah dan resiko kompilkasi yang tinggi. Jadi pabanyak lah makan-makanan tinggi vitamin bantua mangga ko untuak ibu hamil.


Radio marupokan salah satu jenis media masso nan mampunyoi sifat satu arah. Radio mampunyoi fungsi untuak manyampaikan pasan baiak barito, informasi, atau hiburan untuak para pandanganyo. Radio mampunyoi jangkauan nan lueh. Radio biasonyo mampunyoi bantuak persegi panjang dan mampunyoi antena di atehnyo. Antena itu lah nan akan manangkok sinyal untuak diputa di radio. Kamudian radio pun mampunyoi tombol volume. Tombol volume iko biasonyo talatak di bagian ateh sabalah kida atau suok. Tombol volume ko bisa juo talatak di bagian sampiang. Salain tombol volume, radio pun mampunyoi tombol lain nan bafungsi untuak mangganti siaran. Tombol iko biasonyo barado dalam posisi nan badakekkan jo tombol volume.


Katiko alah salasai malakukan puaso salamo sabulan di Bulan Ramadhan, Ilham baserta jo keluarganyo pai untuak sholat padando kemenangan atas perterungan samo nafsu. Hari rayo Idul Fitri adolah hari nan sangek ditunggu. Dimulai dari subuh hari, Ilham alah basiap-siap untuak pai sholat idul fitri di masajik tadakeknyo. Satalah sholat subuh, Ilham mulai basiap-siap mandi dan mamakai baju koko rancak nan paliang inyo suko. Mamakai parfum untuak manambah penampilan terbaiknyo untuak marayoan hari kemenangan dan sabagai penampilan terbaik untuak manghadap Allah SWT. Satalah salasai sholat idul fitri, Ilham dan sakaluarga saliang maminta maaf. Indak lupo baslatuhrahmi samo tetangga dan karabek lamo dan jauh.


Bancano alam yang acok tajadi kini dalam maso panghujan yaitu Banjir. Kareno adonyo hal itu saharusnyo awak manyiapkan sesuatu untuak manghadapi kondisi alam tasabuik. Apolai kini musim panghujan, bantuak di daerah ambo hampia se banjia. Aia tu alah gadang, jadi pas bisuaknyo warga tampek ambo manyiapkan diri untuak kondisi tasabuik. Pas dicaliak tanyato banyak bana sampah dibalakan pamukiman warga, pas dicaliak bantuak sampah-sampah tu banyak bana, sampahnyo banyak, alah babaun, kanai genangan aia, alah balangau. Pokoknyo pas dicaliak bagian balakang pamukiman tu alah bahayo bana dek sampah. Oleh kareno itu dilakuanlah pembersihan an sampah dan diimbau bana untuak indak mambuang sampah sambarangan.


Untuak manyimpan dana darurat tentu paralu tips jo strategi, supayo piti nan disimpan bisa sasuai samo tujuan nan dikandakan. Partamo, tantukan situasi keuangan, supayo ndak payah mamisahkan untuak keperluan samo dana darurat. Kaduo, tantuan piti nan ka disimpan untuak dana darurat, salanjuiknyo pisahan rekening untuak dana darurat supayo ndak tacampua samo dana kebutuhan, mulai simpan dana darurat lambek-lambek, pastian dana darurat dipakai emang untuak leadaan darurat sajo, nan tarakhir hemat piti balanjo, bali sado nan diparaluan sajo, supayo kito bisa manyimpan untuak dana darurat. Dengan adonyo dana darurat ketek kamungkinan kito bisa bautang, karano saat ado msalah, kito alah punyo pegangan.


film naruto adolah film animasi asal japang nan kalau disabuik urang urang yaitu anime. anime naruto ko alah ado sajak tahun 2000-an awal. dan baru tamat di tahun 2010an awal. serial anime ko alah mandunia karano alur caritonyo nan asik makonyo urang tertarik jo serial anime ko. satelah tamat naruto ko, kamudian dilanjuikan dek anaknyo nan banamo boruto. katiko serial nan iko urang rada indak suko, karano plot dan alur caritonyo indak mengasyikkan dan talalu over power karakter karakter nan ado di serial ko. makonyo urang banyak nan mangecekan kalau serial boruto ko dari efek mugen sukuyomi pas parang dunia aliansi


Seafood marupokan makanan paling sihaik di dunia. Ka dalam beberapo hidangan lauik, terkandung berbagia nutrisi contohnyo protein, vitamin D, asam lemak omega 3. Manfaat makan seafood ko sebagai barikuik, kayo akan nutrisi, menurunkan resiko serangan jantuang, mandukuan perkembangan organ tubuh, mandukuang kesehatan otak, membantu mengatasi depresi sampai maningkek an kualitas lalok awak. Baa banyak bana kan manfaat nyo, jadi tunggu apolai yang ndak suko makanan lauik cubolah untuak mambiasoan nyo. Salain banyak manfaat seafood ko adolah yang tamasuak ka dalam makanan nan lamak. Banyak urang yang suko jo makanan seafood dan indak lo saketek ado lo urang yang ndak nio makan seafood dengan alasan amis bana.  Ayoklah awak makan seafood, lama juo nyo.


Amak ambo alah manjadian Bisnis catering rumahan sabagai pekerjaan inyo salamo 5 tahun ko. Pakerjaan iko dijalani amak ambo kareno untuang nyo gadang kalau banyak manjangkau konsumen. Jadi bisnis catering amak ambo ko indak sambarang bajualan se tapi mampunyoi strategi juo. Ado pancataik an pitih masuak jo kalua. Mampromosikan juo catering ko ka sosial media dan kini alah marekrut lo babarapo pegawai untuak manolongan di rumah. Catering amak ambo ko samakin lancar katiko sosial media samakin maju kareno banyak urang jadi tau catering rumahan amak ambo ko dari mancaliak akun sosial media catering amak ambo. Banyak juo urang nan suko jo makanan nan ado di menu catering ko.


Samanjak banyaknyo oknum-oknum nan saliang hino antar satu agama dengan agamo nan lain mambuek raso saliang maharagoi antar umat beragama ko samakin manurun. Banyak urang nan beranggapan kalau ajaran dari keyakinan yang nyo anut labiah rancak daripado keyakinan nan lain. Tantu iko ndak rancak untuak ditiru. Bahkan ado nan mangecek an isi kitab suci dari salah satu agama nan ado di indonesia ndak batuah alias hanyo karangan dari manusia. Manuruik ambo, kalau banyak nan bapikiran saroman iko pasti akan mambuek Indonesia dalam keadaaan nan tidak baik-baik saja. Seharusnyo awak bisa maharagoi kepercayaan satu samo lain sahinggo bisa hiduik dengan tentram dan damai.


Kota Tua di Padang nan terletak di kawasan Pondok banyak manarik perhatian anak-anak mudo. Selain banyak wisata kuliner mulai dari pedagang kaki 5 hingga kafe-kafe kekinian. Kota tuo ko mamiliki sekitar puluhan bangunan-bangunan lamo peninggalan zaman belando yang mamiliki nilai sejarah tinggi. Saroman di kota tua Jakarta cuma disiko alun tertata rapi. Bangunannyo masih banyak nan ndak di cat, banyak nan alah rubuah, dan ndak saketek lo nan alah ditumbuhi dek rumpuik. Tapi tampek ko acok dijadikan spot untuak bapoto-poto mulai dari turis-turis nan datang sampai para selebgram kota Padang. Oleh sebab itu, tampek ko sempat manjadi viral bagi urang nan suko baburu foto.


Alah sakitar 6 tahun Lisa barpisah jo kawan kecilnyo yaitu Andi.  saat itu mereka bardua sadang barusia 15 tahun dan kambali dipertemukan katiko mereka barusia 21 tahun di Kota nan samo  jo suasana nan babeda.  dima saat itu Lisa alah mamiliki tampilan nan babeda dari tarakhir kali  Andi lihat.  Lisa alah samakin cantik jo tubuhnyo nan tinggi sarato putih dan jugo Andi nan samakin ganteng jo tubuhnyo nan tinggi sarato atletis.  karano mereka alah bakawan dalam jangko waktu nan lamo sarato tetap manjago hubungan salamo mereka barpisah,  indak ado raso canggung katiko dipertemukan kambali.  samanjak itu  Lisa dan Andi salalu pai kama-kama bardua untuak manghabiskan waktu salamo waktu liburnyo sabulan iko.  mereka sangek dakek bagaikan dunsanak karano lamonyo waktu mereka bakawan dan alah mangetahui bagaimano sisi buruak dan elok dari masing-masing mereka.


Untuak panggemar seafood pasti ndak asiang samo nan namonyo karang ijau. Karang ijau atau dikanal jo gereen mussels adolah binatang lunak nan iduik di lauik. Bacangkang duo dan bawarna ijau. Tapi untuak panggamar karang ijau khususnyo daerah Jakarta paralu hati-hati, karano manuruik Etty Riani Salaku Guru Gadang Bidang Ekobiologi Dani Fakultas Parikanan Daln Ilmu Kalauikan Institute Pertanian Bogor (IPB). Kanduangan karang ijau Taluak Jakarta indak aman di makan karano manganduang babagai logam babahayo takah merkuri, cadmium, timbal, krom, dan timan nan tinggi sahinggo mambahayoan. Bahkan baliau mangecekan ado bateh untuak makan karang ijau yaitu Cuma sakitar 0,024 kg saminggu. Tapi walaupun takah iko karang ijau di tampek lain alum tantu babahayo karano alum ado panalitiannyo.


Baraja dari kisah nabi Ayyub a.s. katiko nyo dicampak an dek keluarganyo di saat mangalami sakik kareh. Nyo tetap saba dan selalu maminta ampun kapado Allah atas perbuatan nan pernah nyo pabuek. Selain itu, inyo pun maminta ampuan terhadap apo nan keluarganyo lakukan terhadap dirinyo. Walaupun diagiak cobaan saroman itu nabi Ayyub ndak pernah mangaluah dan selalu maminta pertolongan kapado Allah S. W. T. saat kondisi nabi Ayyub ndak badayo lai hanyo ka tuhanlah tampek nyo maminta. Dengan begitu, awak harus selalu saba terhadap ujian dan cobaan nan diagiah dek tuhan. Jiko awak berhasil malewati ujian dari Allaah mako berarti level awak pun akan diangkek dek Allaah labiah tinggi daripado sabalaumnyo. Semoga awak bisa menjadi umatnyo nan tabah dalam mahadapi ujian dari tuhan.


Satu game nan cukuik populer katiko pembarajaan sacaro daring yaitu Among us. Game iko pernah manduduaki paringkek partamo di Google Play Store dengan jumlah tatinggi  sabagai game  paling populer.  Bagaimana indak Hal iko dikarenakan banyak urang nan mandownload serta mamainkannya. Game  Among Us iko alah didownload lebih dari 500 juta kali di Play Store. Banyaknyo urang tatarik untuak mamainkan game iko karano dapek dimainkan sacaro basama-sama lewat online. Namun jugo caro bamainnyo nan sangek manarik di mana akan ado duo urang nan manjadi impostor dan mambunuh semua rekan-rekannyo tanpa ketahuan. Game iko mambuek banyak urang tatarik karano di dalam game Iya akan babohong dan mamberikan alasan-alasan agar indak dicurigai. Walaupun begitu game iko sangek diminati karano manyenangkan.


Ambo kalau pagi suko bana Jogging samo kawan-kawan dakek rumah. Pagi tu kalau pas indak sakolah se, kalau sadang sakolah biasonyo kami jogging sore sampai beko ka taman. Olahraga sabananyo paralu bana untuak kasihaik an awak, oleh kareno itu ambo mamiliah untuak jogging se. Kareno jogging ko olahraga yang mudah ambo lakukan dan indak banyak alasan ambo katiko mangarajoanngo. Olahraga jogging ko tamasuak olahraga ringan yang manfaaik nyo elok bana bagi tubuh awak. Indak ambo se, kawan-kawan ambo juo labiah sanang jogging lai kareno sambia olahraga sambia cuci mato lo kan. Siapo tau di jalan batamu jo cowo ganteng kecek kawan ambo.


Banyak urang nan tatarik untuak mandaki gunuang, karano memang pemandangan nan ditawarkannyo ndak main-main. Banyak urang nan tatarik pai mandaki karano rancak untuak tampek bafoto, yang mano hasil fotonyo rancak untuak di upload dimedia sosial. Namun ndak banyak urang nan ndak paham tata caro dan pemahaman tentang mandaki gunuang, sahinggo banyak tajadi hal-hal yang indak diinginkan. Itulah makonyo pandaki gunuang ataupun pacinta alam ado organisasi atau komunitasnyo, supayo bisa baraja dari situ, sahinggo bisa meminimalisir adonyo hal-hal nan ndak diinginkan. Kalaupun ndak paham bana baa dan apo juo nan paralu disiapkan untuak mandaki gunuang, alangkah rancaknyo kalau mamdaki ajak urang nan alah terampil jo pengalaman sebagai panjago.